'Air Serbia' uspostavila kod-šer partnerstvo sa izraelskom nacionalnom aviokompanijom - Novosti - Turistički svet\n"Air Serbia" uspostavila kod-šer partnerstvo sa izraelskom nacionalnom aviokompanijom\nDomaća aviokompanija "Er Srbija" i "EL AL" - nacionalni avio-prevoznik Izraela, uspostavili su kod-šer sporazum, po kom će "EL AL" dodati svoju oznaku “LY” na pet letova nedeljno, koje "Er Srbija" obavlja između Beograda i Tel Aviva, tokom IATA letnje sezone koja je počela u nedelju, 27. marta.\nSvečanost, kojom je obeleženo potpisivanje kod-šer sporazuma, održana je u Salonu prve klase "EL AL"-a na aerodromu "Ben Gurion" u Tel Avivu. Svečanosti su prisustvovali izvršni direktori obe avio-kompanije, kao i Nj. E. Milutin Stanojević, izvanredni i opunomoćeni ambasador Republike Srbije u Izraelu.\n- Tel Aviv je veoma važna destinacija za "Er Srbiju", a saradnja sa "EL AL"-om će nam omogućiti rast poslovanja u Izraelu, zemlji sa kojom Srbija ima brojne kulturne i komercijalne veze. Radujemo se što ćemo imati prilike da ugostimo klijente "EL AL"-a na našim letovima za Beograd i ka drugim destinacijama - poručio je tom prilikom Dane Kondić, generalni direktor "Er Srbije".\nDavid Maimon, predsednik i generalni direktor avio-kompanije "EL AL" naglasio je da će ovaj sporazum doneti komercijalnu korist za obe zemlje.\n"Er Srbija" trenutno obavlja pet letova nedeljno između Beograda i Tel Aviva avionom "Erbas A319". Linija je uspostavljena u decembru 2013. godine sa četiri nedeljna leta.\nRed letenja "Er Srbije" pruža ujednačen balans letova i konekcija za putovanja ka Tel Avivu i iz ovog grada, preko Beograda, do ključnih destinacija u Evropi, kao i za aerodrom "JFK" u Njujorku počev od 23. juna 2016. godine - navodi se u saopštenju "Er Srbije".


Kontroverze oko rezultata Evrovizije ne prestaju - Zoomer\nAutor/ka Vladan Macura\nTakmičenje za Pesmu Evrovizije 2022. je završeno. Ukrajina je pobedila, Srbija je bila peta i različite su reakcije na to. Mnogi misle da nije u redu to što je pobedila „Stefania”, kao i to što Konstrakta nije bila bolje plasirana. Ipak, ako mislite da smo mi ti koji su najviše pokradeni, žiriji šest država imali bi nešto da kažu na to. Naime, kako su zaista glasali žiriji Azerbejdžana, Gruzije, Poljske, Rumunije, San Marina i Crne Gore, nismo mogli da vidimo, što je izazvalo pobunu u tim, ali i nekim drugim državama.\nOno što su gledaoci mogli da vide u prenosu, a što je automatski probudilo sumnju u legitimnost glasova, bili su navodni tehnički problemi u vezi sa azerbejdžanskim, gruzijskim i rumunskim studijima. Tada je u pomoć uskočio izvršni supervizor Martin Esterdal, koji je pročitao kako su, navodno, glasali žiriji tih zemalja. Nakon te večeri, Evropska radiodifuzna unija izdala je saopštenje u kome su priznali da su glasovi žirija navedenih šest zemalja bili zamenjeni, kako u drugom polufinalu, tako i u velikom finalu. „U analizi glasanja žirija sprovedenoj od strane ERU nakon druge probe drugog polufinala Pesme Evrovizije 2022, nekoliko neregularnih šablona glasanja je identifikovano u rezultatima šest zemalja’’, pisalo je u saopštenju.\nOno što je to zapravo značilo jeste da je ERU zamenio glasove šest zemalja glasovima izračunatim na bazi drugih zemalja sa sličnim rezultatima. Dodato je i da ERU vrlo ozbiljno shvata sve moguće pokušaje da se manipuliše glasanjem na Pesmi Evrovizije i ima pravo da ukloni takve glasove u skladu sa Zvaničnim uputstvima za glasanje, bez obzira na to da li će takvi glasovi verovatno uticati na rezultate i/ili ishod glasanja. Kasnije je flandrijska (belgijska) televizija VRT objavila da su žiriji zemalja čiji su glasovi poništeni bili u dogovoru da glasaju jedni za druge.\nA zatim su usledile reakcije. Dan nakon finala, rumunska TVR optužila je ERU za „promenu pravila” i zatražila dalje razjašnjenje incidenta. Gruzijski GPB i azerbejdžanski ITV takođe su zatražili detaljniju izjavu o glasanjima žirija, kao i RTCG i poljska nacionalna televizija. Pored toga, TVR i ITV izjavili su da nije bilo tehničkih poteškoća tokom predstavljanja glasova žirija u finalu. Najviše reakcija bilo je verovatno na relaciji Poljska-Ukrajina, gde su Ukrajinci bili besni na svoj žiri koji na kraju nije dao nijedan bod Poljskoj. Predsednik ukrajinskog žirija Vadim Lisicja izjavio je da se izvinjava poljskom narodu za ono što se dogodilo, kao i da je sva ljubav Ukrajinaca, koja je upućena Poljacima za veliku pomoć, izražena u 12 bodova od publike. Kaže i da je rezultate glasanja video zajedno sa svima i da je i za njih iz žirija to bilo iznenađenje.\nReakcije su došle i iz vlasti Ukrajine. Ministar kulture Oleksandr Tkačenko izvinio se, u objavi na Fejsbuku, Poljskoj, kao i Litvaniji, koja takođe nije dobila nijedan bod od ukrajinskog žirija. Takođe je reagovao i predsednik ukrajinskog parlamenta Ruslan Stefančuk, koji je rekao kako je žiri „tako daleko od naroda”, jer je ukrajinska publika dala svih 12 bodova Poljskoj, a žiri nijedan, a dodao je i da se nada da će ukrajinska televizija objasniti to nesaglasje.\nOd šest zemalja čiji su glasovi žirija zamenjeni, četiri su Ukrajini dale maksimalnih 12 poena. Azerbejdžanski i gruzijski nacionalni emiteri potvrdili su da bi njihovih 12 poena pripalo Ukrajini, a Rumuni su rekli da su Ukrajini dodelili 10 poena, a 12 je trebalo da pripadne Moldaviji, sa kojom Rumunija deli bliske istorijske i jezičke veze. Jasno je da i sa takvom podelom bodova, promena u krajnjem plasmanu ne bi bilo, ali možda se baš iz tog razloga postavlja pitanje: da li je to bilo potrebno? Čak iako je istina da bi te zemlje glasale jedne za druge, verovatno nije bilo potrebe da ERU interveniše, jer, ipak, do sada nisu reagovali na razmenu bodova između Grčke i Kipra, pa ni Crne Gore i Srbije. Ako ništa drugo, nama ovde ostaje da se radujemo zbog uspeha Konstrakte, kojoj svakako čestitamo.\nNaslovna fotografija: YouTube printscreen / Eurovision Song Contest\nBONUS VIDEO: Glas naroda – Da li ste zadovoljni pobednikom Evrovizije?\nPrethodni članakNisu ni seli u Skupštinu, a već pozivaju na kršenje zakona\nSledeći članakDa li ste zadovoljni pobednikom EVROVIZIJE?\nZnate li šta se dešava u Šri Lanki?\nVladan Macura - 5. jun 2022.\nPodignuta optužnica protiv Kevina Spejsija za seksualne napade


Na dan 10. maja pre 11 godina Svetska zdravstvena organizacija (SZO) je pokrenula inicijativu za obeležavanje međunarodnog dana fizičke aktivnosti. Cilj obeležavanja je podizanje svesti celokupne svetske javnosti o značaju i važnosti redovne fizičke aktivnosti u očuvanju i unapređenju dobrog zdravlja. Izaberite i VI kretanje i pridružite se sportskom turniru na otvorenom stadionu Studentskog centra u Subotici, ul. Segedinski put br. 11 (kod Ekonomskog fakulteta i Studentskog doma), 17. maja od 10 časova.\nSvetska zdravstvena organizacija je pre jedanaest godina, tačno na dan 10. maja, pokrenula globalnu inicijativu za obeležavanje međunarodnog dana fizičke aktivnosti sa ciljem podizanja svesti celokupne svetske javnosti o značaji i važnosti redovne fizičke aktivnosti u očuvanju i unapređenju fizičkog, psihičkog i mentalnog zdravlja.\nRazvoj savremenih tehnologija u svim oblastima privrede i života donosi nove rizike po zdravlje zbog nedovoljnog korišćenja lokomotornog aparata koji čoveku omogućuje kretanje. Nedovoljna fizička aktivnost je nezavisan faktor rizika za bolesti srca i krvnih sudova, osteoporozu i neke vrste malignih bolesti (npr. rak debelog creva). Fizička neaktivnost uz nepravilnu ishranu kod školske dece može da utiče i na nepravilan razvoj tela i nastanak deformiteta. Prema rezultatima analitičke studije zdravlja stanovnika Srbije Instituta za javno zdravlje Srbije "Dr Milan Jovanović Batut", kod učenika osnovnih i srednjih škola prisutan je trend rasta deformiteta kičmenog stuba u poslednjoj deceniji, kod osnovaca sa 8,8% na 10,2% a kod srednjoškolaca sa 12,4% na 17,5%.\nU svetu je približno 31% osoba starijih od 15. godina nedovoljno fizički aktivno. Neaktivne osobe manje od 10% dnevnog utroška energije troše na fizičku aktivnost. Istraživanja u Srbiji pokazuju da i odrasli i deca najradije slobodno vreme provode uz TV, a tek četvrtina vežba tri puta nedeljno (Istraživanje zdravstvenog stanja stanovništva Srbije iz 2006. godine).\nBrojna istraživanja su pokazala pozitivne efekte svakodnevne fizičke aktivnosti u prevenciji oboljenja srca, šećerne bolesti, raka debelog creva, depresije i gojaznosti. Dobro su poznati i pozitivni efekti fizičke aktivnosti u kontroli krvnog pritiska i nivoa masnoća u krvi. Umerena fizička aktivnost dovodi do smanjenja povišenog krvnog pritiska i pada masnoća u krvi, te povećanja „dobrog holesterola – HDL-holesterola”.\nFizička aktivnost jača srčani mišić, povećavajući njegovu snagu i sposobnost da „pumpa“ više krvi u celi organizam. Cirkulacija postaje bolja, a mreža malih krvnih sudova bogatija. Svakodnevna fizička aktivnost sprečava stvaranje naslaga na zidovima krvnih sudova i tako usporava proces ateroskleroze. Svakodnevna polučasovna šetnja brzim hodom smanjuje rizik od akutnog infarkta srca za 18%, a od moždanog udara za 11%.\nRedovna fizička aktivnost jača pluća, povećava njihov kapacitet i bogati mrežu alveola unutar kojih se vrši razmena kiseonika i ugljen-monoksida. Fizička aktivnost ima pozitivne efekte i na kosti i celi skelet jačajući ih, smanjuje stres i nervozu, pomaže da se opustimo i bolje spavamo. Ona unapređuje rast i razvoj dece i mladih, povećava samopouzdanje, samopoštovanje, osećaj ispunjenosti i zadovoljstva.\nZato je važno da ograničite vreme provedeno uz računar i televizijski program. Potrudite se da što više slobodnog vremena provodite napolju i fizički aktivno. Prošetajte do posla ili zajedno sa drugom vozite bicikl, idite na plivanje, igrajte stoni tenis, fudbal...\nZa dobro zdravlje preporučuje se odraslima najmanje 30 minuta svakodnevne fizičke aktivnosti, a deci najmanje 60 minuta. Ukoliko do sada niste bili aktivni krenite postepeno jer preterano opterećenje može više da naškodi nego da koristi Vašem zdravlju. Postepeno produžavajte vreme aktivnosti i opterećenje, neka FA bude raznovrsna da bi se aktivirale različite grupe mišića.


Putin pohvalio Trampa za izvanredan potez - 03.10.2019, Sputnik Srbija\nGlobalni problemi se ne mogu rešiti bez Azije, izjavio je ruski predsednik Vladimir Putin na međunarodnom diskusionom forumu „Valdaj“. 03.10.2019, Sputnik Srbija\n17:05 03.10.2019 (Osveženo: 17:52 03.10.2019)\n© Sputnik / Sergeй Guneev / Uđi u foto-galerijuRadna poseta Vladimira Putina u Soči, zasedanje kluba "Valdaj"\nPutin smatra da Azija na ogromnom prostoru od Magreba i Bliskog istoka do Istočne i Jugoistočne Azije u skladu sa svojim ogromnim potencijalom vraća svoje prirodno mesto u svetskim poslovima.\n„Jačanje pozicija azijskih država je primetno u svim oblastima, posebno u ekonomiji. U regionu se stvara više od trećine svetskog BDP-a, povećava se standard i aktivno se uvode napredne tehnologije“, naveo je ruski predsednik.\nPutin smatra da je nestanak svetskog poretka moguć, ali se nada da on ipak može biti sačuvan.\n„Očigledno je da je danas nemoguće rešiti globalne probleme bez Azije. Naravno, po inerciji i starom sećanju može da se pokuša da se to uradi. Međutim, legitimitet i vrednost takvih odluka, koje pretenduju da budu globalno i univerzalno prihvaćene, vrlo je sumnjiva“, rekao je Putin.\nŠef ruske države je dodao da je ta ideja trenutno više nego aktuelna, uzimajući u obzir nepredvidljivost situacije u regionu.\n„Mi predlažemo da se ostave po strani nakupljene predrasude i uzajamne pretenzije i faktički sa čistog lista izvrši pokušaj stvaranja u tom regionu organizacije za bezbednost i saradnju u koju, pored država Persijskog zaliva, kao posmatrači mogu ući Rusija, Kina, SAD i EU, Indija i druge zainteresovane države“, izjavio je Putin.


GrO Zdrave Srbije u Zaječaru kolektvno istupio iz stranke - Glas Zaječara\nU Srbiji umrle još tri osobe od posledica kovida, 296 novozaraženih\nU Zaječaru promocija knjige „Vitez s kamerom i puškom – Dragiša…\nU utorak nekoliko ulica bez struje u Zaječaru\nHome Politika GrO Zdrave Srbije u Zaječaru kolektvno istupio iz stranke\nSada već bivši članovi Zdrave Srbije u Zaječaru, izdali su saopštenje u kojem navode da su kolektivno izlašli svi članovi Gradskog odbora Zdrave Srbije Zaječara iz stranke Zdrava Srbija.\nPrema njihovim navodima izlazak je bio neminovan zbog loše komunikacije i saradnje na relaciji vrha stranke i G.O. ZS Zaječara.\n„Naša su očekivanja bila da ćemo kao opoziciona stranka zajedno raditi sve što je u našoj moći, i da da ćemo se svom snagom boriti protiv vladajuće garniture SNS-a. Na lokalu smo vodili korektnu borbu sa političkim protivnicima, dostojanstveno i uvek argumentovano.\nMišljenja smo da je veoma bitno da budemo uvek na istom „kursu“ u toj borbi protiv SNS-a. To bi trebalo da bude i mišljenje svakog slobodnoumnog i zdravomislećeg člana Zdrave Srbije, ali očigledno da smo različitih shvatanja sa vrhom stranke. Mi članovi G.O. ne želimo da budemo „slepi“ poslušnici par osoba iz vrha stranke koji iz njima znanih razloga predstavljajući se kao opoziciona stranka imaju direktnu i indirektnu saradnju sa SNS-om.\nJednostavno ne bismo da ulazimo u dubiozu da li je u pitanju neka protivusluga, obaveza, moranje ili bilo šta tome slično. Ne želimo da budemo deo takve organizacije,niti da budemo deo takve „prljave“radnje“, ističu oni.\nTakođe oni kažu da žele da ostanu čistog obraza, a sve zbog velike odgovornosti prema onima koji su ih podržali na lokalu.\n„Pojedini članovi našeg Gradskog odbora su odbili sve javne funkcije koje su im bile nuđene, i tako jasno pokazali da nam lični interesi nisu prioritet. Razlog kolektivnog istupanja iz Zdrave Srbije nije kolektivna ili lična sujeta pojedinaca, već moralna odgovornost prema dogovoru koji smo imali kada je otvoren Gradski odbor Zdrave Srbije u Zaječaru“, navodi se u saopštenju.\nPrethodni tekstOJT: Uhapšen Zaječarac D.J. zbog sumnje da je izvršio nasilje u porodici\nGrO Zdrave Srbije u Zaječaru kolektvno istupio iz stranke 23/05/2022\nOJT: Uhapšen Zaječarac D.J. zbog sumnje da je izvršio nasilje u porodici 23/05/2022\nĐaci iz Beograda dobili norovirus na rekreativnoj u Sokobanji 23/05/2022\nZa vikend teniski turnir u Zaječaru 23/05/2022\nU Srbiji umrle još tri osobe od posledica kovida, 296 novozaraženih 23/05/2022


Zadržavanjem prištinskih taksa, privrednici gube tržište (BIH) – PoljoMagazin\nNajveću opasnost za privrednike iz BiH predstavlja zadržavanje taksa od 100 odsto koju su uvele vlasti u Prištini za proizvode iz BiH i Srbije, jer gube tržište, upozorava predsjednik Spoljnotrgovinske komore BiH Nemanja Vasić.\nTako na mjesto privrednika iz BiH ulaze partneri iz drugih zemalja, kao što je Italija.\nVasić navodi da su uvođenjem ovih taksa najviše pogođene metalska, drvna i mliječna industrija BiH, ali i proizvođači toalet papira, hemijskih proizvoda, kao i izvoznici lijekova, ulja, brašna, sokova, vode, te naglasio da će se izvoznici veoma teško vratiti na tržište koje jednom izgube.\n“Ukupna vrijednosti izvoza na Kosovo u 11 mjeseci ove godine iznosila je 139,5 miliona KM. Primjetno je da je u novembru, mjesecu kad su na snazi bile takse od 10 odsto (od 21. novembra iznose 100 odsto) izvoz BiH na ovo tržište smanjen i iznosi nepunih osam miliona KM”, upozorava Vasić.\nOn je rekao da se u ukupnoj razmjeni BiH sa svijetom, oko 14 odsto odnosi na zemlje Cefte, a od toga četiri odsto na samoproglašeno Kosovo, te podsjeća da je u posljednjih pet godina BiH na ovo tržište izvozila robu u prosjeku od 160 do 170 miliona KM, a uvozila oko 14 miliona KM.\n“Iako bi neki rekli da je malo tržište za privredu iz BiH, nije tako ako uzmemo u obzir da je to rijetko tržište na kojem BiH bilježi suficit”, ističe predsjednik Spoljnotrgovinske komore.\nVasić napominje da privrednici iz BiH uglavnom izvoze proizvode više dodate vrijednosti, te dodao da se iz samoproglašenog Kosova uvozi repromaterijal, kao što je sirova koža, koje nema na domaćem tržištu.\nKada je riječ o Cefta tržištu, on navodi da su se privrednici BiH oduvijek suočavali sa necarinskim barijerama, te žali što BiH nikada nije posezala za uvođenjem sličnih mjera, odnosno uvijek je poštovala odredbe sporazuma, poput Cefta sporazuma i Sporazuma o stabilizaciji i pridruživanju.\n“Izvoznici iz BiH su godinama prijavljivali necarinske barijere koje su vrlo sporo, skoro nikako rješavane redovnim mehanizmima koje nudi Cefta sporazum. Rješavanje necarinskih barijera je najveća prepreka zbog enormne sporosti mehanizma za rješavanje sporova i nepostojanja sankcija”, napominje Vasić.\nOn podsjeća da je BiH u prethodnom periodu sa Srbijom imala najviše problema u vezi sa netarifnim barijerama, počevši od izvoza pilećeg mesa, mlijeka, piva i malina.\nVasić navodi da je Spoljnotrgovinska komora u ovoj godini primila jednu zvaničnu prijavu netarifne barijere, i to upravo za samoproglašeno Kosovo, neposredno prije uvođenja taksa.\n“Barijera se odnosila na traženje originalnih isprava/nalaza za svaki utovar, na primjer za one nalaze koji se izdaju kao original samo jednom i traju za proizvod koliki je i njegov rok trajanja. Niko drugi u Cefti ne traži ovakvu vrstu originala. Nažalost, nismo uspjeli da aktualizujemo ovu barijeru, jer su skoro u isto vrijeme uvedene stoprocentne takse”, ukazuje Vasić.\nOn ističe da u Cefta sporazumu nema decidno navedenih kaznenih mjera, što se sada pokazalo kao krucijalno, te navodi da u okviru Cefte nikada nije riješen problem mehanizma rješavanja sporova.\nPrema Vasićevim navodima, BiH je zbog toga bila godinama u problemima, dok se dvije strane ne dogovore, kao što su to ove godine uradile BiH i Srbija.\n“Ako se ne riješi problem mehanizma rješavanja sporova, teško da iko može garantovati da će moći biti sprovođen usaglašeni Protokol pet (usluge) ili Protokol šest (ujednjačavanje dokumenata, uvezivanje carina)”, upozorava on.\nVasić smatra da bi u narednom periodu osnovni zadatak nadležnih u BiH trebalo da bude unapređenje mehanizma rješavanja sporova, što će doprinijeti otklanjanju netarifnih barijera, od kojih su neke prisutne duže vrijeme.\n“Takođe, moramo raditi na harmonizaciji propisa i procedura, te olakšanju tranzita i trgovine, kroz regionalno povezivanje svih graničnih službi u jedinstveni informacioni sistem”, ističe Vasić.\nOn zaključuje da bi BiH trebalo da uvede i zaštitne mjere koje su Cefta sporazumom dozvoljene kada neka članica procijeni da je njena domaća proizvodnja ugrožena.


budžet Archives - PPmedia\nUsvojen budžet, najviše novca za investicije\nPrijepolje – Na današnjoj sednici usvojen je budžet za narednu godinu u iznosu od 1,55 milijardi dinara. Najviše novca opredeljeno je za investicije 560 miliona dinara, dok je za poljoprivredu izdvojeno 27 miliona što je za sedam miliona dinara više u odnosu na ovogodišnji budžet. „Pokušali smo da većinu putnih pravac stavimo u budžet, jer […]\nadminpp033 Нема коментара 24 децембра, 2020 6:57 pm\nNovovaroška kasa u 2021. godini teška 756 miliona dinara\nNova Varoš – Odbornici Skupštine opštine Nova Varoš usvojili su budžet za 2021. godinu. Opštinska kasa teška je 756 miliona dinara, od toga čak 217 miliona predviđeno je za brojne investicije. Tokom naredne godine sa republičkog nivoa finansiraće se projekti vredni više od 200 miliona dinara. Za proširenje kanalizacione mreže na Zlataru Ministarstvo poljoprivrede opredelilo […]\nadminpp033 Нема коментара 21 децембра, 2020 3:30 pm\nSutra nastavak prekinute sednice SO Nova Varoš\nNova Varoš – Sednica Skupštine opštine Nova Varoš koja je prekinuta u petak, biće nastavljena sutra, u ponedeljak 21. decembra. Кako bi se ispoštovale sve epidemiološke mere i ona će biti održana u velikoj sali Doma kulture, a počinje u 10 sati. Na dnevnom redu je budžet opštine Nova Varoš za 2021. godinu, koji je […]\nadminpp033 Нема коментара 20 децембра, 2020 6:10 pm\nPriboj – Budžet opštine Priboj u narednoj godini iznosiće 1,38 milijardi dinara. Najviše novca biće utrošeno na investicije, pa u lokalnoj samoupravi očekuju da će naredna godina biti znatno uspešnija od ove, na polju infrastrukture. „Skoro 28 odsto budžeta 2021. opredeljno je za kapitalne investicije, blizu 3,1 miliona evra. Ovo je podrška svim onim investicijama […]\nadminpp033 Нема коментара 17 децембра, 2020 7:31 pm\nPrijepolje: Budžet investicioni, deo „kolača“ i za opoziciju\nPrijepolje – Prijepoljski većnici usvojili su predlog odluke o budžetu na narednu godinu. Кako je rekao predsednik opštine Vladimir Babić, na pripremi budžeta, koji nije prezentovan medijima i javnosti, dugo i studiozno se radilo, a konsultovane su i stranke koje nisu u vlasti, kako bi i one dale svoj doprinos. – U budžetu je predviđeno […]\nadminpp033 Нема коментара 16 децембра, 2020 5:52 pm\nPribojska kasa za 2021. godinu projektovana na 1,38 milijardi dinara\nPriboj – Prema predlogu Odluke, Budžet opštine Priboj u narednoj godini iznosiće 1.383.687.000,00 dinara. Кako je na sednici Opštinskog veća rekao predsednik opštine Lazar Rvović, budžet opštine Priboj za narednu godinu, biće samo dobra osnova za realizovanje drugih kapitalnih projekata, ito sredstvima iz drugih izvora. – Godina koju ispraćamo bila je obeležena realizacijom izuzetno značajnih kapitalnih investicija, sudeći […]\nadminpp033 Нема коментара 11 децембра, 2020 3:34 pm\nNova Varoš – Odbornici Skupštine opštine Nova Varoš usvojili su drugi rebalans budžeta. Razlog preraspodele novca iz lokalne kase leži u epidimiološkoj situaciji, zbog koje su brojni aranžmani u hotelu „Panorama” otkazani, a da bi se pokrili tekući troškovi, novac je preusmeren Turističkoj organizaciji Zlatar. Preciznije o razlozima donošenja budžeta odbornicima je obrazložila načelnica odeljenja […]\nadminpp033 Нема коментара 26 новембра, 2020 2:33 pm\nKasa u Prijepolju teška 1,33 milijarde dinara\nPrijepolje – Odbornici Skupštine opštine Prijepolje usvojili su budžet za narednu godinu, koji će iznositi oko 1,33 milijarde dinara, što je za skoro 1% više u odnosu na tekuću godinu. Najviše novca otići će na kapitalne investicije, za šta je predviđeno više od 50 % budžeta. Prvi čovek opštine Dragoljub Zindović obrazlažući buždet pred odbornicima […]\nadminpp033 1 коментар 25 децембра, 2019 11:10 am\nPred odbornicima predlog budžeta za 2020. godinu\nNova Varoš – Poslednja sednica Skupštine opštine Nova Varoš u ovoj godini održaće se u četvrtak 26. decembra, a pred odbornici će se naći čak 35 predloga odluka i zaključaka. Centralna tema zasedanja svakako je predlog opštinskog budžeta za 2020. godinu. Budžet je projektovan na 750 miliona dinara, od čega je skoro četvrtina sredstava planirana […]\nadminpp033 Нема коментара 20 децембра, 2019 11:12 am\nKasa u Priboju za 2020. godinu teška skoro 1,3 milijarde dinara\nPriboj – Članovi Opštinskog veća opštine Priboj u utorak, 17. decembra, zasedali su po 63. put u ovom sazivu i verovatno održali poslednje sednicu u ovoj kalendarskoj godini. Na agendi se našao veoma obiman dnevni red od čak 23 tačke, ali su člaanovi Veća opštine Priboj kao i do sada bili i konstruktivni u svojim […]\nadminpp033 Нема коментара 18 децембра, 2019 9:26 am


KARIBAN ženski prsluk ka404 - Idealno.rs\nPočetna / Ženska odeća / Ženska sportska odeća / Ženske sportske jakne / KARIBAN ženski prsluk ka404\nPonuda prodavnice Weboblacenje za proizvod ka404 KARIBAN LADIES SOFTSHELL BODYWARMER. Ispravnost cene i podataka proveri na internet stranici prodavnice.\nod 3.917,95 DIN\nMaterijal poliester, elastin / spandex / lycra\nIdealno.rs je vodeći portal za upoređivanje cena u Srbiji, koji omogućava potrošačima da kupuju pametno. Uporedi ponude prodavnica za KARIBAN ženski prsluk ka404 i izberi najbolju. Ženske sportske jakne iz kategorije Ženska sportska odeća je najbolja kupovina, ukoliko želiš kvalitetan proizvod po najboljoj ceni.\nPročitaj opis proizvoda KARIBAN ženski prsluk ka404 i vidi da li ti odgovara ili pogledaj druge proizvode brenda KARIBAN. Opis i tehnički podaci proizvoda KARIBAN ženski prsluk ka404 se mogu razlikovati od onih u internet prodavnici u kojoj obavljaš kupovinu. KARIBAN ženski prsluk ka404 je dostupan u prodavnici Weboblacenje po ceni, koja je navedena pored svakog prodavca u meniju "Prodavnice".\nGarantne uslove za KARIBAN ženski prsluk ka404 proveri u prodavnici u kojoj nameravaš da obaviš kupovinu. Slika za KARIBAN ženski prsluk ka404 je simbolična, zato se pre kupovine u prodavnici uveri da je proizvod isti.


Ðurić: Izlazak na izbore građanska i srpska dužnost! - Informer\nDirektor Kancelarije za Kosovo i Metohiju Marko Ðurić pozvao je danas sve građane na severu Kosova da u nedelju izađu na izbore, obave svoju "građansku i srpsku dužnost" i ne dozvole da Priština uspostavi kontrolu u četiri srpske opštine\n- Pozivam sve građane da očuvamo jedinstvo sa državom Srbijom da ostanemo organski povezani sa institucijama naše države, da ne dozvolimo da se albanskim političarima koji su smisli pokvaren ali prilično proziran plan da se otarase srpske kontrole - rekao je Ðurić novinarima u Palati Srbija.\nÐurić je istakao da postoji ideja da se Srbi podele i posvađaju i maglasio da će u nedelju, 19. maja, Srbi pokazati da su složni.\n- Pokazaćemo da nas neće pobediti našom lenjošću i nespremnošću da uradimo ono najminimalnije da sačuvamo kućni prag - rekao je direktor Kancelarija za KiM.\nÐurić kaže da je u pitanju da se sačuva srpski karakter našeg kućnog praga u Kosovskoj Mitrovici, Leposaviću, Zvečanu i Zubinom Potoku, "a ne o nečemu drugom i ne o bilo kakavoj lokalnoj ili svetskoj politici".\nIzbori u nedelju nisu klasični izbori za Srbe na KiM, nisu to izbori političkih stranaka već su izbori kojima se radi na očuvanju srpskog karaktera četiri opštine sa srpskom većinom, rekao je Ðurić.\nÐurić je apelovao na sve građane da izbore shvate najozbiljnije i izlaskom na birališta "ispune svoju građansku i srpsku dužnost".\nMarko Đurić Kancelarija za KiM izbori sever KiM


SDS osudio imenovanje Dragoslava Topića za člana Upravnog odbora FZO | Banjaluka.net\nSDS osudio imenovanje Dragoslava Topića za člana Upravnog odbora FZO\nSrpska demokratska stranka osudila je danas imenovanje šefa Кluba odbornika SNSD u Banjaluci, Dragoslava Topića, za člana Upravnog odbora Fonda zdravstvenog osiguranja RS.\nU SDS ističu da se protive gomilanju funkcija i imenovanju, kako kažu, nekompetentnih ljudi na ključne pozicije u organima upravljanja javnim fondovima, preduzećima i drugim vladinim institucijama, prenosi Srpskainfo.\n– Zbog toga osuđujemo odluku Vlade RS o imenovanju Dragoslava Topića, koji je ujedno i direktor JU Studentski centar „Nikola Tesla“ Banjaluka, za člana Upravnog odbor FZO. Smatramo da Topić, kao diplomirani politikolog, ničim ne može doprinijeti kvalitetnijem radu FZO RS i sređivanju katastrofalnog stanja u zdravstvu, jer to ne mogu raditi nestručni ljudi za čije ime se vežu brojne afere – navode u SDS.\nIstiču da je Topić kao direktor SC “Nikola Tesla” odgovoran za nedomaćinsko trošenje javnih sredstava u ovoj ustanovi, te dodaju da se stoga ne može očekivati da će i na novoj dužnosti djelovati u skladu sa zakonom.\n– Topić je bio i najglasniji zagovornik amandmana na osnovu kojih Banjaluka treba da isplati pomoć zdravstvenim radnicima u iznosu od 500 КM, što nije u skladu sa zakonom. Imenovanjem Topića u Upravni odbor FZO RS, SNSD je još jednom pokazao da su dobro plaćene funkcije jedini prioritet ove stranke – poručuju iz SDS.\nOznake: Dragoslav Topić, SDS


Izvor: JužneVesti.com, 29.Nov.2021, 09:32\nKada bi građani stvarno shvatili da svako od njih sutra može da bude žrtva Zakona o eksproprijaciji i ostane bez očevine i dedovine, nezadovoljstvo bi bilo mnogo veće, smatra glavni i odgovorni urednik nedeljnika NIN Milan Ćulibrk. On je u intervjuu Fonetu, u emisiji Kvaka 23, naglasio da je po Ustavu, kao i svuda u svetu, privatna imovina svetinja.\nBrzina, sedam dana za javnu raspravu koje gotovo da nije ni bilo, kao i usvajanje po hitnoj proceduri u >> Pročitaj celu vest na sajtu JužneVesti.com << Skupštini, upućuje na sumnju da nisu najčistije namere tog Zakona, kaže Ćulibrk.\nPored hitnosti u donošenju zakona, propisana je i hitnost i u postupku eksproprijacije - pet dana je rok privatnim licima da se izjazne, a država ima rok od 15 dana.\nMeni to govori da se nekome jako žuri, a ako se nekome strašno žuri, opet me je strah da već postoje jasni planovi za neke projekte koji samo čekaju usvajanje tog zakona i da počne realizacija. To vrlo brzo videti. Možda ne baš pre 3. aprila i 20 sati kada se zatvore birališta, ali verujem da ćemo već 4. ili 5. aprila videti jasne razloge zašto se toliko žurilo sa donošenjem Zakona o eksproprijaciji, ukoliko vladajuća većina bude imala većinu, a verovatno hoće - rekao je Ćulibrk.\nIzmenom zakona proširen je krug korisnika eksproprijacije, pa pored države i lokalnih samouprava, sada mogu da se pojave i fizička lica, domaće i strane kompanije.\nUkazujući da se "skrivena agenda“ krije u pojedinim odredbama Zakona, on je rekao da mu se sumnja još više pojačala posle izjave premijerke da se taj zakonski akt ne donosi zbog Rio Tinta, za koji tvrdi da je već otkupio sve što je mislio. Ćulibrk gostu u emisiji Kvaka 23; foto: Fonet\nPa nije tačno. On je otkupio ono što je mogao i ono što su ljudi hteli dobrovoljno da prodaju. E sad su naišli na malo tvrđi orah, jer ima ljudi koji neće da prodaju svoju imovinu. Većinu neiskrenost nisam video u životu, ljudi se bune što neće da prodaju svoju imovinu, a to može da se desi svakom - kaže urednik NIN-a.\nDakle, to je diskreciona odluka izvršne vlasti, Vlade, predsednika, jednog čoveka u ovoj državi koji donosi sve odluke. Ako on kaže da je Rio Tinto projekat od nacionalnog značaja, to će biti projekat od nacionalnog značaja i ljudi će se naći na udaru ovog zakona - najavio je Ćulibrk.\nPo Zakonu o referendumu i Zakonu o eksproprijaciji vidi se da postoji iskra nezadovoljstva među građanima i da bi, kaže urednik NIN-a, samo jedna sitnica mogla da bude uzrok stvarno šireg protesta.\nA može da se ne desi ništa, može da se desi da ovi protesti lagano tinjaju i da se ugase, kao svojevremeno protesti 1 od 5 miliona - rekao je novinar.\nO novousvojenim zakonima, gradnji Nacionalnog stadiona, ali i projektu "Beogradu na vodi" i drugim pitanjima, više pogledajte u videu iznad i intervjuu koji je sa Ćilibrkom vodio novinar Zoran Sekulić.\nRadio 021: Ćulibrk: Nezadovoljstvo bi bilo još veće kad bi građani shvatili da mogu da ostanu bez dedovine\n29.Nov.2021: Jug Srbije


Velika No Sleep konferencija kao uvertira za maratonski vikend! – No Sleep Festival\nZasigurno najveću pažnju publike privući će segment konferencije pod nazivom „No Sleep Exclusive Talks“, u okviru kojih će moći da se čuju iskustva i saveti velikih imena elektronske scene, kao i agenata izvođača ovog nivoa. Povodom proslave 20. rođendana najhvaljenijeg londonskog kluba fabric koji će biti obeležen i na No Sleep festivalu, bukeri i rezidenti ove kultne klaberske destinacije, među kojima su Anna Wall, Terry Francis i Judy Griffith, deliće u subotu, 9. novembra, lične priče o njegovoj prošlosti, sadašnjosti i budućnosti.\nTakođe prvog dana, više reči biće o kampanji „Stay Clean“, a potom će uz Iliju Djokovica i stručnjake iz oblasti psihologije, panel „Keeping Your Mind – Mental Health in the Music Industry“ baviće se gorućim pitanjem izazova rada u muzičkoj industriji, a o sledećem koraku u svetu influensinga i koliko su festivali naučili lekciju iz Fyre skandala, govoriće se na panelu „What’s the Story – Festivals and Influencers“.\nO tome da li su lokalne zajednice na Balkanu zaista svesne kakav uticaj festivali imaju na ekonomiju i imidž njihovog grada govore direktor TOB Miodrag Popović, Lana Borić iz Sonus festivala, i predsednik upravnog odbora EXIT fondacije Ivan Petrović. Konferencijski program toga dana počeće uz jednog od vodećih regionalnih producenata Laga i radionicu „Move and Make That Groove“.\nNovim umetničkim izrazima u live industriji u subotu, 9. novembra, baviće se, između ostalog, i zvezda No Sleep aftera, Human Rias, na panelu „pARTy and perFORM – New Art Forms in Event Production“, a drugi dan festivala staviće fokus i na promociju domaćih izvođača na drugim tržištima putem kancelarije za muzički izvoz, a govoriće popularni Buč Kesidi, kritičar Dragan Ambrozić i stručnjak za razvoj kreativnih industrija Martin Cuff.\nNo Sleep 2019, No Sleep Festival, Marsh Open Space, No Sleep konferencija, No Sleep Festival 2019


Slaba predstava u Nišu, Bulatović sprečio vođstvo Partizana - Sportske.net\nSlaba predstava u Nišu, Bulatović sprečio vođstvo Partizana\nSlabu fudbalsu predstavu priredili su igrači Radničkog i Partizana u prvom poluvremenu večerašnjeg duela na stadionu "Čair".\nDa li je Široki progledao kroz prste Đurđeviću?"Grobari", da li je ovo znak? Đurđić pogodio u Danskoj!Pala odluka - Sa ovim timom Partizan kreće u odlučujuću bitku za titulu! (SASTAVI)Pala odluka - Sa ovim timom Partizan kreće u odlučujuću bitku za titulu! (SASTAVI)Niš centar sveta - Evo šta poručuje Keba!\nNa prste jedne ruke mogu se prebrojati zanimljive situacije viđene u prvom delu meča, pa tako ne čudi što se na odmor otišlo sa nerešenim rezultatom bez pogodaka.\nVeć u sedmom minutu zabeležena je sporna situacija pred golom Radničkog kada je Uroš Đurđević naseo na provokaciju i glavom udario Radoša Bulatovića u predelu stomaka.\nSudija Zoran Široki smatrao je da nije bilo razloga da Urošu Đurđeviću pokaže karton, a da je najbolji strelac Partizana dobio javnu opomenu ne bi imao pravo nastupa na meču sa lučanskom Mladosti.\nŠto se tiče prilika za postizanje gola, najbolju je imao Partizan u 26. minutu. Štoper Lazar Ćirković bio je najviši u skoku posle kornera ali je loptu sa gol linije izbacio dobro postavljeni Radoš Bulatović.\nDomaćin u finišu prvog poluvremena zapretio vicešampionu Srbije ali Nemanja Stevanović ipak nije bio na većim iskušenjima u prvih 45 minuta.\nKari Pešić primetio: "Zvezdi smeta pritisak, ne znam ko ga nameće..."\nČukarički doputovao na Kipar, svi će dobiti šansu\nSrbija želi organizaciju Evropskog prvenstva!\n"Trešnjice" progledale sa Holanđaninom, spremaju i jedno veliko pojačanje za opstanak!\nAna Dabović vas zove, podržite "Lavice"!


Najsigurnije mesto u avionu je.. – Plus Radio\nHome / Putovanja / Najsigurnije mesto u avionu je..\nNajsigurnije mesto u avionu je..\nBy Plus Radio on 16/03/2016 Vrijeme: 19:04\nLet avionom je statistički najbezbedniji način putovanja, mada se nesreće dešavaju. Evo šta još kaže statistika – koje sedište je najbezbednije u avionu.\nMagazin „Tajm“ je analizirao avionske nesreće koje su se dogodile u poslednjih 35 godina, što im je pomoglo da otkriju gde je, statistički gledano, najbezbednije sedeti u avionu.\nNajsigurnija su sedišta u srednjem redu u „repu“ aviona, odnosno ljudi koji sede na tim mestima prilikom eventualne nesreće imaju najviše šanse da prežive.\nDetaljna analiza ovog magazina i Federalne administracije avionskih nesreća, pokazala je da je prilikom nesreća stopa smrtnosti ljudi koji sede na zadnjoj trećini sedišta u avionu 32 odsto, u poređenju sa 39 odsto sedišta u srednjem delu avionu i 38 odsto u prednjem delu aviona.\nKada je reč o redovima, pokazalo se da su sedišta u sredini najbezbednija – stopa smrtnosti je 28 odsto, a najmanje bezbedna sedišta su ona do prolaza u srednjem delu aviona, gde je stopa smrtnosti 44 odsto.\nPrema podacima studije sprovedene 2008. godine na Univerzitetu u Griniču, najviše šanse da živi izađu iz aviona nakon nesreće imaju putnici koji sede blizu izlaza.\nNakon iznošenja ovakvih statističkih podataka, naučnici ipak kažu da, u slučaju nezgode, šanse za preživljavanje mnogo više zavise od samih okolnosti koje dovode do nesreće, nego od sedišta na kojem sedite.\nKao primer navode da, ako se na primer, zapali rep letelice, u takvom slučaju su bezbedniji putnici koji sede napred ili na sedštima u sredini aviona. Zbog toga stručnjaci kažu da je nemoguće odrediti najbezbednije mesto u avionu, ali su saglasni u jednom: letenje je najbezbedniji način putovanja.\nŠanse da čovek doživi saobraćajnu nezgodu su 1:112, da nastrada kao pešak ili na motociklu 1:700, odnosno 1:900, a šanse da doživi avionsku nesreću su daleko manje – 1:8.000\n← Previous Story Jerusalim: Američki turista uhapšen jer je kopao po pećini\nNext Story → Kon Tiki: Putovanje u svet bajki


Kina Mobile Car Garage Dobavljači i tvornica - Jeftini Cijene Mobitel Garaža za prodaju - Hongshengda\nGaraža za mobilne automobile izrađena je od aluminijumskog i galavanizovanog čelika, ne treba periodično premazivanje i održavanje. Pruža čvrsto pokriće za vaše vozilo od teških vremenskih uslova, dok u isto vrijeme postaje lijepo dizajnirana struktura. Oni su opremljeni sa snagom i osvjetljenjem i mogu biti opremljeni prema vašim zahtjevima.\nKontejnerska garaža je takođe efikasna, svako je može lako instalirati pomoću naših proizvoda. Takođe pružamo dodatnu i detaljnu tehničku podršku i podršku za instalaciju na licu mesta za sve probleme na koje naiđete.\nGaraža za mobilne telefone koju smo mi obezbijedili pažljivo je proizvedena uz pomoć najkvalitetnijih komponenti i napredne tehnologije po standardima industrije. Konačni QC se radi prije pakiranja i otpremanja gotovih proizvoda kako bi se osiguralo da su kupci dobili točno ono što je specificirano i zatraženo. Ako imate bilo kakvih pitanja o našim proizvodima, slobodno nas kontaktirajte, mi ćemo biti prvi put da odgovorimo.\nPrenosivi metalni auto-garažni opcije\nImamo nekoliko standardnih garažnih čelika, ali možete ih prilagoditi kako biste bili sigurni da će se zgrada koju naručujete dobro uklopiti u vašu postojeću imovinu. Ovdje su samo neke od mogućnosti za poboljšanje naših metalnih garaža:\nČelične garaže su po narudžbi izrađene po vašem izboru boja krova, boji bočne strane i boje trima\nUnutrašnja slika prenosive garaže za automobile\nHot Tags: mobilni garaža, Kina, dobavljači, tvornica, jeftini, cijene, za prodaju


Niška televizija » Cilj – manje nastradalih i podizanje svesti učesnika u saobraćaju (VIDEO)\nObjavljeno 18.02.2015. 14:19\nManje poginulih i povređenih, kao i podizanje svesti svih učesnika u saobraćaju osnovni su ciljevi republičke Agencije za bezbednost saobraćaja. Od 2016. godine biće uspostavljen zaštitni sistem bezbednosti, u saradnji sa lokalnim savezima za bezbednost saobraćaja.\nZakon o bezbednosti sabraćaja iz 2009. godine predvideo je formiranje lokalnih saveta bezbednosti saobraćaja. Reč je o obavezi lokalnih samouprava da formiraju svoje savete koji će inicirati i pratiti aktivnosti u ovoj oblasti i donositi program rada.\nPo važećem zakonu jedna trećina novca prikupljenog od naplate novčanih kazni za saobraćajne prekršaje pripada lokalnoj samoupravi.\nNovac iz ovog fonda biće strogo namenski upotrebljen i to za unapređenje bezbednosti saobraćaja i smanjenje broja poginulih. Dosadašnja saradnja i koordinacija aktivnosti između Agencije za bezbednost saobraćaja i lokalnih saveta nije bila na zadovoljavajućem nivou kaže v.d. direktora agencije Milan Božovic.\nStoga se već od naredne subote planiraju redovni sastanci predstavnika lokalnih saveta za bezbednost saobraćaja sa Republičkom agencijom. Cilj ove saradnje jeste prenošenje znanja i iskustava na lokane savete i uspostavljanje zaštitnog sistema bezbednosti saobraćaja na celoj teritoriji Srbije.\nU 2015. godini u Agenciji za bezbednost saobraćaja u saradnji sa lokalnim savetima bezbednosti saobraćaja planiraju da deo novca prikupljenog od novčanih kazni za saobraćajne prekršaje bude upotrebljen za poboljšavanje infrastrukture i to u zonama tzv. usporenog saobraćaja, u centru grada i ispred osnovnih škola.


» Medijsko prelistavanje sa Dušanom Gajićem\nEU info kutak u Nišu organizuje novo „Medijsko prelistavanje sa…“ u okviru ciklusa događaja na kojima razgovaramo sa istaknutim medijskim profesionalcima i analiziramo značajne teme koje su u medijima obeležile prethodni period. Nakon nekoliko prelistavanja koje smo pre pojave pandemije organizovali u prostoru EU info kutka, sada prelazimo na online format, a naš sledeći gost biće Dušan Gajić, novinar i evropski dopisnik Radio Televizije Srbije.\nOnline prelistavanje zakazano je za ponedeljak, 26. oktobar od 17:30h.\nU periodu od 2004. godine do danas Dušan Gajić je kao briselski dopisnik izbliza pratio i izveštavao o svim najvažnijim pitanjima vezanim za odnose Srbije i EU, što će takođe biti jedna od tema razgovora.\nOnline Medijsko prelistavanje sa Dušanom Gajićem realizuje se posredstvom platforme Zoom. Svi zainteresovani za praćenje treba da se registruju popunjavanjem prijavnog formulara koji se nalazi ispod, kako bi dobili link pred početak događaja.\n*Ideja niškog EU info kutka je da za svako „Medijsko prelistavanje sa…“ ugostimo po jednog stručnjaka iz oblasti medija koji će sa publikom otvoreno razgovarati o značajnim temama o kojima su mediji u minulom periodu izveštavali. Prethodno su naši gosti bili urednica servisa BBC na srpskom Aleksandra Nikšić, glavni i odgovorni urednik lista Danas Dragoljub Draža Petrović, a zatim novinar i voditelj Dragan Ilić.\nIzveštaje sa tih događaja pročitajte na našem sajtu:


Brnabic: IT sektor je veliki potencijal\nizvor: agencije foto: 11.08.2017\nPilot-projekat u aprilu ove godine pokrenuo je ministarski Savet za inovaciono preduzetništvo i informacione tehnologije, kojim predsedava Brnabićeva.\nKako je saopštila Vlada Srbije, diplomu o uspešno završenoj obuci u programskom jeziku Java, dobila su 23 polaznika, koje očekuje polaganje testa za međunarodno priznati Orakl Java sertifikat i prilika da kao junior programeri pohađaju praksu u nekoliko vodećih domaćih IT kompanija.\nBrnabićeva je čestitala je polaznicima kursa i navela da IT sektoru nedostaju ljudi.\n"Ovaj program je osmišljen tako da kroz dodatnu edukaciju kreira kadrove koji odgovaraju potrebama kompanija. Ovaj sektor ima veliki potencijal i može da bude oslonac privrednog rasta i ekonomskog razvoja Srbije", rekla je Brnabićeva.\nUkazala je i na činjenicu da uspešnim završetkom obuke, kandidati povećavaju svoju šansu da brže nađu posao u IT sektoru.\nObuka za junior programere u IT sektoru, u okviru pilot-programa, sprovodi se osim Beograda i u Novom Sadu i Nišu. Svi kursevi će biti završeni do kraja avgusta, nakon čega većinu polaznika očekuju prakse.\nKurs "Link grupe" u Beogradu pohađa 15 polaznika, a njih deset program za Web Development.\nObuka u "Vojvodina IKT klaster - VOICT" u Novom Sadu, gde su 24 polaznika prošla kurs iz programskog jezika Java, završen je prošle nedelje.\nŠkolama će biti isplaćeno 30 odsto cene obuka samo ako polaznik bude zaposlen sa minimalnom neto platom od 40.000 dinara u IT oblasti, bar tri meseca u periodu od devet meseci nakon završetka obuke.\nPlan je da se, koliko se pilot-projekat pokaže kao uspešan, u glavnoj fazi započne obuka za dodatnih 900 polaznika do kraja ove godine.\nSingapur ima najbrži intenret, Srbija 41. u svetu\n"Zelena energija" iz atara Banata\nDrugog avgusta planeta ulazi u ekološki dug/ Plastične boce opasne kao klimatske promene\nBiH prijeti ekološka katastrofa\nSrbin vs Svetske banke\nSrpski distributer video-igara postao vodeći provajder u Sloveniji\nKonferencija „ IT bezbednost ‒ od standarda do rešenja”\nBudućnost je u digitalnom marketingu\nAplikacija "FilterApp" već ima 2.000 aktivnih korisnika


Manojlović: Rio Tinto je tema koja MORA DA SE REŠI PRE IZBORA | Radioapatin\nManojlović: Rio Tinto je tema koja MORA DA SE REŠI PRE IZBORA\nDirektor za kampanje Inicijative "Kreni - promeni" Savo Manojlović najavio je danas da će prikupljanje potpisa za narodnu inicijativu, kojom bi se onemogućila eksploatacija litijuma u Srbiji, početi od 20. janura. Manojlović je gostujući na TV NovaS u emisiji "Među nama" govorio o tome kako će to izgledati na terenu i kakva su mu očekivanja od tvrdnji premijerke da se razmišlja o ukidanju dozvole Rio Tintu.\nManojlović je rekao da su u toku završne konsultacije sa pravnim i ekološkim stručnjacima.\n„Potrebna nam je jedna konkretna inicijativa koja će onemogućiti Rio Tinto, ali i bilo koju drugu kompaniju koja bi došla i vršila iskopavanja litijuma na način da se ne ugrozi zdravlje i životna okolina“, objasnio je on.\nPrema njegovim rečima, čak i peticija koju je do sada potpisalo više od 300.000 ljudi jasno insistira da niti Rio Tinto, niti bilo koja druga kompanija može da otvori rudnik.\n"Vlast sada ima mogućnost da spreči nas koji smo eksponenti stranih interesa, kako oni kažu, da dovedemo bilo koju drugu kompaniju tako što će poštovati glas građana i nezavisnih eksperata koji ukazuju da je bilo kakva eksploatacija nemoguća na ekološki održiv način", rekao je on.\nUpitan kako se spremaju za rad na terenu, Manojlović je rekao da se prijavilo oko 3.000 volonetra i trenutno mapiraju mesta gde će postaviti punktovi.\n"Prema poslednjim izmenama Zakona o referendumu ne plaća se nikakva taksa, znači imaćemo overivače potpisa koji će se nalaziti na punktovima gde će biti naši volonteri, oni će overavati potpise, lokalne smaouprave su dužne da ispoštuju zakon. Nama je cilj da sakupimo preko 30.000 potpisa što je uslov da se narodna inicijativa nađe u skupštini i da je donesemo pre izbora", naglasio je Manojlović.\nDodaje da je po novom zakonski rok 90 dana, ali da moraju biti vrlo brzi zbog raspuštanja parlamenta.\n"Insistiraćemo da to obavimo u roku od 10 dana", rekao je on i pozvao sve građane da bez obzira na politička, verska i druga vakcinalna opredeljenja izađu i daju potpis jer je ovo nešto što se tiče svih građana Srbije.


U Bjeljinu po novo iskustvo\nPočetak/Sport/U Bjeljinu po novo iskustvo\nNiške Vesti22. novembra 2019.\nKošarkaši u kolicima KKK „Nais“ nastavljaju ovog vikenda sa takmičenjem u Prvoj ligi Srbije. U subotu 23. novembra će se održati turnir PLS-a u Bijeljini. Na turniru u Bijeljini će učestvovati šampion KKK „Singidunum“ iz Beograda, vicešampion KKK „Dunav“ iz Apatina, KKK „Nais“ iz Niša i domaćin KKK „Bijeljina“ iz Bijeljine. KKK „Nais“ će igrati utakmice sa KKK „Bijeljina“ i KKK „Dunav“.\nTreći skakač PLS-a i reprezentativac, Aleksandar Dinić, optimističan je po pitanju razvoja kluba. Smatra da na turniru u Bijeljini, kako i celokupno učešće u PLS-u, treba da bude usmereno za promociju košarke u kolicima, ali i sticanje igračkog iskustva.\n„Imamo kontinuitet kvalitetnih treninga, a sada i utakmica sa jačim i iskusnijim protivnicima od kojih stalno učimo i postajemo bolji igrači. U Bijeljinu idemo po novo iskustvo, da sprovedemo zamisli našeg trenera, da manje grešimo, da budemo efikasniji u napadu”, kaže „niški Denis Rodman“.\n„Mi u KKK „Nais“ smo zahvalni sportskim prijateljima iz KKK „Bijeljina“ na nesebičnoj pomoći sve ovo vreme. Od njih smo dobili prva sportska kolica, imamo stalnu komunikaciju u vezi organizacije kluba, držali su nam treninge u Nišu, a prve utakmice smo odigrali zahvaljujući njima uprvavo u Bijeljini”, kazao je predsednik KKK „Nais“, Marko Aleksandrović.


Evropska unija: Neformalni ministarski skup u Češkoj\nPrvog dana, inače dvodnevnog, neformalnog susreta evropskih ministara u Češkoj bilo je riječi o različitim globalnim pitanjima, od Bliskog Istoka, Bjelorusije, do evropskih civilnih misija širom svijeta, afganistanske i balkanskih…. Za drugi dan susreta je najavljena ozbiljna rasprava o budućnosti proširenja Evropske unije na Zapadni Balkan.\nPrvi čovjek Evropske komisije zadužen za proširenje, Olli Rehn, uvjeren je da će ministri na sutrašnjem dijelu sastanka potvrditi opredjeljenje da za Zapadni Balkan, bez obzira na unutrašnje evropske probleme, vrata ostaju otvorena, naravno kada svaka od država regiona ispuni svoj dio zadaće i rezultatima pokaže da će moći nositi odgovornost evropskog članstva.\nKao dio tog procesa, i to onaj koji posebno pogađa stanovnike regiona, on vidi proces uspostavljanja bezviznog režima, koji bi, kaže gospodin Rehn, za države koje su najviše učinile mogao već krajem ove godine donijeti rezultate:\n"Ove godine imamo veoma snažna fokus na oslobađanje od viza. Upravo su sve vratile brojne misije evropskih eksperata iz država zapadnobalkanskog regiona. Prije toga, svima smo pojedinačno uputili pravila puta i uslove za oslobađanje od viza, i na osnovu nalaza eksperata, već ovog proljeća ćemo sačiniti temeljite izvještaje. Na osnovu njih nadam se da će Evropsko vijeće biti u stanju da razmatra i donese odluke o oslobađanju viza za one države koje su najviše učinile kada je riječ o preduslovima, imajući na umu sigurnost granica, uvođenje biometrijskih pasoša, integrisan sistem granične kontrole... Dakle, sasvim je realno da prve od država regiona dođu do bezviznog režima do kraja ove, 2009. godine".\nEvropski komesar je umjesto odgovora na pitanje koje su to najnaprednije države regiona , uputio na skori izvještaj Evropske komisije. Ipak, vjeruje se da je riječ o dvije države koje će najprije biti stavljene na "bijelu šengensku listu" (Makedoniji i Srbiji), dok bi se ostale zemlje regiona pridružile bezviznom režimu sa zaostatkom od nekoliko mjeseci.\nSutra će se evropskim ministrima pridružiti i njihove kolege sa Zapadnog Balkana, intenzivirajući priču u sudbini proširenja. Biće to prilika i da se novoimenovani visoki/specijalni predstavnik za BiH Valentin Incko, predstavi ministrima i upozna ih sa vlastitim planom ispunjavanja zahtjevne misije u Bosni i Hercegovini.


Uspešno završena konferencija SportBizz – Časopis InterFON\nNa svečanom otvaranju konferencije student su mogli da se prijave za rešavanje poslovne studije slučaja koju zadaje marketing tim FK Crvena zvezda. Drugog dana konferencije, 3. decembra, studentima i medijima obratila se prva dama FK Partizan, direktorka marketinga Snežana Filipović. Snežana je govorila studentima o prvoj i jedinstvenoj muldimedijalnoj platformi na svetu, pod nazivom partizan.tesla.tc. Cilj ove platforme je povezivanje i postavljanje multimedijalnih informacija, tekstova, fotografija, audio i video zapisa, kao i međusobnu komunikaciju navijača i simpatizera Partizana koristeći stare ili nove ”pametne” telefone ili tablet računare, nezavisno od operativnog sistema. Direktorka marketinga je, zajedno sa docentom psihologije prof.dr. Gordanom Nikić, objasnila značaj platforme za razvoj domaćeg, ali i svetskog sporta.


NEMA ZASTOJA U SAOBRAĆAJU Jutarnja magla uz riječne tokove - Srpskainfo\nNa putevima u Republici Srpskoj i Federaciji BiH vozi se po pretežno suvim kolovozima, bez zastoja i posebnih ograničenja, a magle u jutarnjim časovima ima na pojedinim dionicama u kotlinama i uz riječne tokove, saopšteno je iz Auto-moto saveza Srpske.\nUsporeno, uz izmjene, saobraća se na dionicama Crkvine-Modriča, Šešlije-Johovac, Gradiška-Nova Topola, Ustiprača-Međeđa, Foča-Dragočava, Kotor Varoš-Obodnik, te u tunelima “Kalovita brda” (Ljubogošta-Pale) i Ugar (Crna Rijeka-granica Republike Srpske).\nDeminerski radovi se izvode na dionicama magistralnog puta Brod-Odžak, mjesto Klakar Donji, Derventa-Podnovlje u mjestu Gornji Božinci i na lokalitetu mjesta Vojkovići, u Ulici 2. Sarajevske brigade – Krupac (Ulica Ravnogorska). Tokom radova dolaziće do povremene obustave saobraćaja, u intervalima 30 minuta obustave i 10 minuta propuštanja.\nU Federaciji BiH radi se na auto-putu Sarajevo sjever-Podlugovi, gdje se saobraća dvosmjerno, suprotnom trakom od zone radova.\nDruštvo MaglasaobraćajStanje na putevima\nMAGLA NA PRIJEDORSKOM PODRUČJU Povoljni uslovi za vožnju na većini puteva\nVOZAČI, OPREZ U kotlinama i uz riječne tokove magla smanjuje vidljivost\nVOZAČI, OPREZ Magla mjestimično smanjuje vidljivost\nMOKRI KOLOVOZI Potrebna maksimalno oprezna vožnja\nPOVOLJNI USLOVI ZA VOŽNJU Smanjena vidljivost zbog magle uz riječne tokove


Rusija: Proizvodnja nafte od 555 do 560 miliona tona do 2024.\nRusija planira da održi proizvodnju nafte na nivou od 555 do 560 miliona tona do 2024. godine, navodi se u dokumentu Ruska energetska strategija.\nU nacrtu strategije, koji je objavljen na internet stranici ruskog Ministarstva za energetiku, navodi se da bi proizvodnja trebalo da bude na sličnom nivou kao 2018. godine, tokom koje je proizvedeno 555,9 miliona tona nafte.\nPrema objavljenom dokumentu, nivo proizvodnje nafte do 2034. godine mogao bi da bude između 490 i 555 miliona tona godišnje, u zavisnosti od situacije na tržištu, preneo je TASS.\nProizvodnja gasa mogla bi do 2024. godine porasti sa 727,6 milijardi metara kubnih na između 820,6 i 849,9 milijardi metara kubnih, a do 2035. godine od 849,9 do 924,4 milijarde metara kubnih.\nNivo proizvodnje prirodnog tečnog gasa mogao bi do 2035. godine da poraste na 70 do 80 miliona tona, u poređenju sa 18,9 miliona tona u 2018. godini.\nKralj Saudijske Arabije naredio je da se iz državne kase isplati deo zarada radnika u privatnom sektoru u iznosu do devet milijardi rijala (2,4 milijarde dolara), kako bi kompanije odustale od otpuštanja zaposlenih, izvestila je danas državna saudijska novinska agencija (SPA).


Dodik kategoričan: Iz Sarajeva se čuje plač zbog činjenice da je narod Crne Gore odlučio kako je odlučio | BL Portal\nDodik kategoričan: Iz Sarajeva se čuje plač zbog činjenice da je narod Crne Gore odlučio kako je odlučio\n3. Septembra 2020. 13:38\n“Svjedoci smo da je izborni proces protekao mirno, da su svi politički akteri svjesni rezultata i da ih priznaju, pa stoga ne vidim šta bi tu ko sa strane mogao ili trebalo da kaže. Nemile scene iz nekoliko gradova u Crnoj Gori u kojima žive Bošnjaci-muslimani posao su za nadležne policijske organe Crne Gore, koji su i dalje pod upravom vlasti koja još nije promijenjena, i koja je dužna da otkrije počinioce tih vandalskih djela”, naglasio je Dodik.\n“Odgovornost za stabilnu i mirnu Crnu Goru i dalje je i na partiji koja trideset godina vrši vlast u toj zemlji, ali i na svim ostalima. Smatram da niko izvan Crne Gore ne treba da se miješa. Zato mislim da je ponašanje bošnjačkih političkih i vjerskih lidera u BiH ne samo štetno, već i opasno, jer terminologija koju koriste, argumentacija koja nije ništa drugo do ponavljanje starih matrica, ne doprinosi smirivanju tenzija u nama susjednoj i bratskoj državi, i više je za unutrašnju upotrebu.\nSlušajući ovih dana hrvatskog i bošnjačkog člana Predsjedništva BiH Željka Komšića i Šefika Džaferovića, lidera SDA Bakira Izetbegovića, ili reisa Huseina Kavazovića neko bi pomislio da su oni ili njihova politika poraženi u Crnoj Gori i da su se incidenti, koji su sigurno za osudu, desili na teritoriji BiH.\nCrna Gora ima svoje i policijske i pravosudne organe, ima svoju Islamsku zajednicu i smatram da su i jedni i drugi sposobni da ta pitanja riješe bez sufliranja iz Sarajeva. Izražavam zadovoljstvo zbog činjenice da je Srpska pravoslavna crkva (SPC) u Crnoj Gori veoma brzo reagovala, stala u zaštitu suživota i dobrih odnosa sa muslimanima, koji su ih, važno je podsjetiti, svih proteklih mjeseci podržavali u borbi za očuvanje svetinja”, naglasio je srpski član Predsjedništva u intervjuu Srni.\nOn je rekao da mu je jasno da je Komšić prije izbora otvoreno podržao crnogorskog predsjednika Mila Đukanovića, ali sada mora da bude svjestan da je lider DPS sa koalicionim partnerima poražen na izborima i da je Crna Gora rekla ko želi da upravlja državom u narednom periodu.\n“Priča o velikosrpskom projektu, koju podgrijava Komšić, nije ništa drugo do pokušaj zastrašivanja ljudi van Crne Gore, nedolično uplitanje u pitanja susjedne države i kreiranje atmosfere u kojoj se pobjednici izbora unaprijed proglašavaju destruktivcima, a da ništa nisu stigli ni da urade. Neko bi iz reagovanja iz Sarajeva mogao pomisliti da se iza brige za bošnjačku zajednicu krije opasna antisrpska politika koja priznaje pravo na Crnu Goru svima osim Srbima”, naglasio je Dodik.\nZanimljivo je, ocijenio je Dodik, da za vandalizam u nekoliko mjesta u Crnoj Gori Komšić zdravo za gotovo optužuje pristalice partija koje su pobijedile na izborima, ne zapitavši se ni za trenutak zašto bi to bilo u intersu pobjednika.\n“Kvalifikacija na račun dijela koalicije koja je pobijedila na izborima u Crnoj Gori da ‘podržava četničko divljanje’ je ogledalo rasuđivanja Željka Komšića, koji ni nakon 25 godina od završetka rata očito nije skinuo uniformu takozvane Armije BiH, i koji još vodi virtuelne ratove sa virtuelnim protivnicima”, istakao je Dodik. Umjesto državničke čestitke, sa željom da se i sa budućom vladom Crne Gore ostvaruje saradnja, rekao je Dodik, iz Sarajeva se posljednjih dana čuje plač zbog činjenice da je narod Crne Gore odlučio kako je odlučio.\n“Političko i vjersko Sarajevo pokušava da internacionalizuje incidente u Crnoj Gori, misleći da time pomaže odlazeću vlast, što je ne samo nedolično već i jako opasno i štetno. Nikada nisam krio na kojoj strani su bile moje simpatije na ovim izborima u Crnoj Gori, kao što nisam krio da mi otvoreno podržavamo borbu SPC za ostvarivanje njenih prava u toj državi, ali nikada ne bih svojim riječima ili djelima sebi dao za pravo da uređujem odnose u Crnoj Gori, niti da od pobjednika izbora, pa bili to i oni sa kojima se nisam slagao pravim baba roge”, istakao je Dodik.\n“Zato preporučujem svojim kolegama iz Predsjedništva da se prihvate posla u svojoj zemlji, a da Crnoj Gori požele napredak i ostvarenje ciljeva koje kao država zacrtaju”, rekao je Dodik u intervjuu Srni.\nTags: Crna Gora, Dodik, izbori, Sarajevo\nSelak oštar: Politička agresija Sarajeva prema Crnoj Gori\nOhrabrujuće! Vlada Srpske odobrila još 5,9 miliona KM za zapošljavanje\nBajern “pregazio” Atletiko Madrid u prvom kolu Lige šampiona\n21. Oktobra 2020. 23:27\nBurno veče u Zagrebu: Dvoje mrtvih pronađeno u stanu\n21. Oktobra 2020. 23:17\nŠta Hrvati misle o uvođenju evra?\n21. Oktobra 2020. 23:07\nHrvatski političar izvodio striptiz u Parlamentu EU, pa suspendovan VIDEO\n21. Oktobra 2020. 23:04\nŠokantan poraz Reala na startu Lige šampiona!\n21. Oktobra 2020. 22:58\n21. Oktobra 2020. 22:50\nVišković: Budžet stabilan, investicije prema planu VIDEO\n21. Oktobra 2020. 21:35\nDodik: Prijava i poziv za saslušanje Nenada Nešića uobičajene mjere VIDEO\n21. Oktobra 2020. 19:38\n“Grad uspjeha SNSD”: Dodik u Trebinju o planovima za naredni period\n21. Oktobra 2020. 18:26\nAfera “Respiratori”: Ponovo pretres stana Fikreta Hodžića\n21. Oktobra 2020. 18:23\n“Medicinski radnici iscrpljeni”: Šeranić poručuje da poštovanjem mjera čuvamo zdravlje bližnjih\n21. Oktobra 2020. 18:12\n“Ako me uhapse biće to politički progon: Nešić se oglasio povodom razgovora u policiji\n21. Oktobra 2020. 16:40\nNešić odbio dati izjavu u policiji: Predsjednik DNS dobio poziv za saslušanje\n21. Oktobra 2020. 14:58


OD FONDACIJE "FAJRNECEN" JEDNOKRATNE STIPENDIJE ZA STUDENTE | SRNA\nOD FONDACIJE "FAJRNECEN" JEDNOKRATNE STIPENDIJE ZA STUDENTE\nBANjALUKA, 8. NOVEMBRA /SRNA/ - Predstavnici Fondacije "Fajrnecen" razgovarali su danas u Banjaluci sa studentima koji su aplicirali za stipendije koje će ova fondacija i Univerzitet primijenjenih nauka iz njemačkog grada Esena dodijeliti za narednu školsku godinu.\nProrektor za međunarodnu i međuuniverzitetsku saradnju Univerziteta u Banjaluci Biljana Antunović istakla je značaj ovih stipendija za studente koji su uglavnom iz socijalno ugroženih porodica.\nOna je navela da se za stipendije prijavilo 75 studenata, te da se pri selekciji na prvom mjestu vodi računa o njihovom socijalno-ekonomskom statusu, a zatim o uspjehu.\n"Na ovaj način želimo pokazati da nam je stalo do njih, te da im bar malo pomognemo da prevaziđu teške životne situacije i nastave da studiraju i ostvare dobre rezultate", rekla je Antunovićeva novinarima.\nProfesor na Fakultetu primijenjenih nauka u Esenu Klemens Jeger rekao je da će biti dodijeljeno između 40 i 50 jednokratnih stipendija u iznosu od 200 evra, te da je u toku selekcija aplikacija koje su studenti predali.\n"Od 2013. godine dodijelili smo 325 stipendija za studente banjalučkog Univerziteta koji imaju veliki potencijal za nauku, te želju da taj potencijal iskoriste", naveo je Klemens.\nOn je istakao da studenti u Banjaluci imaju dobre uslove studiranja i stručne profesore, te izrazio zadovoljstvo što saradnja sa banjalučkim Univerzitetom traje i biće nastavljena.


Kako napad u Saudijskoj Arabiji najavljuje NOVU ERU RATOVANJA\nU istoriji savremenog ratovanja važila je maksima: "Ako vladaš nebom, dobijaš rat". Države sa najrazvijenijom tehnologijom i najvećim budžetima izdvajale su desetine milijardi za razvoj savremenih vazduhoplovnih snaga, uvereni da će im one obezbediti vojni primat u gotovo svakom sukobu.\nNajmoćnije zemlje sveta\nMale, jeftine letelice bez posade su to promenile, a naročito iznad ratišta na Bliskom istoku. Samo u poslednja tri meseca, dronovi su izazvali značajne posledice u Iraku, Siriji, Libanu, a sada i u Saudijskoj Arabiji, gde je 50 odsto proizvodnje nafte te zemlje i oko sedam odsto globalnih isporuka propalo u napadu iz vazduha, koji je očigledno izbegao najmodernije sisteme za upozoravanje iz vazduha te zemlje, te se sirene nisu oglasile.\nDronovi su postali sastavni deo inventara najrazvijenijih vojski u regionu. Izraelska vojska ima najsavremenije brze mlazne avione i precizno oružje, ali je u napadima na ciljeve u Siriji koristila dronove. Sposobnost dronova da izbegnu radare, zbog čega oni koji su napadnuti mogu samo da nagađaju ko ih je bombardovao, odgovara izraelskim liderima, koji nastoje da spreče da sve smrtonosniji prikriveni rat sa Iranom preraste u otvoreni sukob.\nPošto je sagledao jake strane svojih protivnika, i Iran jača flotu dronova, uključujući i najsavremenije vojne verzije, a koju su napravili na osnovu dekonstrukcije američkog drona koji su oborili pre četiri godine.\nSnage koje su pod uticajem Irana sve češće koriste varijante dronova koje su dobile od Teherana. Huti u Jemenu, koje podržava iranska vojska, nedavno su poslali dron čak 700 kilometara u unutrašnjost kraljevstva da bi bombardovali gasovod.\nNačinjena šteta prethodila je onome što je usledilo u nedelju i što je verovatno prvi potpuno uspešno izveden napad dronom na cilj od strateškog značaja. Globalna cena nafte je naglo porasla, a sa njom i izgledi za eskalaciju situacije u regionu, a Sjedinjene Države su prvi put posle mnogo godina "otključale" naftne rezerve.\nNapadi na Saudijsku Arabiju su nedvosmisleno strateško upozorenje da je era dominacije brzih mlaznih aviona prošla. Naročito SAD treba toga da budu svesne, jer je njihov uticaj u reigonu delimično vezan za dominaciju na nebu i smrtnu opasnost koju njene vazduhoplovne snage predstavljaju. Troškovi vođenja rata, uostalom, više uopšte nisu toliko visoki...\nNapad na naftna postrojenja Saudijska Arabija\nBukte požari u dva najveća pogona: Dronovi NAPALI NAFRNA POSTROJENJA u Saudijskoj Arabiji\nTOKIO Istraga zbog dronova blizu CARSKE PALATE\nRuska policija pronašla je jednog od šest nestalih radnika iz rudnika zlata posle rušenja brane u regionu Krasnojarsk u istočnom delu Sibira, saopštilo je danas regionalno odeljenje unutrašnjih poslova TASS-u.\n"Dojče vele": Tramp je u Siriji potučen na svim frontovima\nAmerički partneri zbunjeni su postupcima predsednika SAD Donalda Trampa u vezi sa Sirijom gde jača uticaj Rusije i Irana, piše u analizi "Dojče vele", čiji sagovornici ocenjuju da šef Bele kuće nema strategiju za Siriju.\n"HTEO SAM DA URADIM NEŠTO DOBRO ZA SAD" Tramp odustao od ideje da se samit G7 održi u njegovom hotelu\nAmerički predsednik Donald Tramp saopštio je da je otkazao planove da se naredni samit G7 održi u njegovom golf klubu u Majamiju, na Floridi.\nRuski predsednik Vladimir Putin i njegov turski kolega Redžep Tajip Erdogan nastaviće direktne kontakte u vezi sa turskom vojnom operacijom u Siriji, rekao je portparol Kremlja Dmitrij Peskov.\nU Drezdenu su u nedelju održana dva skupa - za i protiv antiislamske i ksenofobne Pegide na petu godišnjicu osnivanja pokreta, a okupljene u dva tabora razdvajal je ograda i policijski kordon.


B. D. - Blic\nBranko Đurić Đura nadaleko je poznat po svojim glumačkim i komičarskim rolama, ali retko ko zna da ima naslednicu, koja je krenula njegovim stopama, a uz to je prava lepotica.\nPrvi čovek "Pinka" nalazi se na odmoru, a svoje pratioce na društvenim mrežama redovno obaveštava o dešavanjima sa istog, dok neretko nasmeje mnoge duhovitim objavama.\n"ISKUSNI MAKROI TVRDE" Snežana Dakić izjavom o ženama koje izgledaju kao da su lakog morala podigla prašinu u Srbiji, a onda dobila odgovor: "TO JE ŽALOSNO"\nSnežana Dakić odlučila je da progovori o gorućoj temi u Srbiji s obzirom na to da se u poslednje vreme često govori o aferama prostitucije i ženama lakog morala.\nPevačica Ana Nikolić ne krije koliko je srećna i ostvarena otkako je postala majka,a njena naslednica Tara danas je napunila 2 godine.\nNOVI SPOT: "ONO MALO SREĆE" Zdravko Čolić prikazao Srbiju i snimio nešto što niko do sada nije (VIDEO)\nPogledajte premijerno spot Zdravka Čolića za pesmu "Ono malo sreće".\nEKSKLUZIVNO Pogledajte kako to izgleda kada Čola snima spot - jedan pokret MNOGO GOVORI O NJEMU (VIDEO)\nPogledajte prvi atmosferu sa snimanja spota Jugoslovenskog šmekera.\nNE SKIDA OSMEH Seka Aleksić uživa u drugoj trudnoći: "Beskrajno smo srećni, naša porodica se širi..."\nPevačica Seka Aleksić uživa u drugoj trudnoći, a ne krije sreću što će se po drugi put ostvariti u ulozi majke.\nJelena Đoković objavila je fotografiju sa decom i dve kuce, a to je izazvalo interesovanje jedne velike svetske face.\nLepa Jovana Jocić bila je u dugogodišnjoj vezi sa pevačem Sašom Kovačevićem, a odnedavno je uplovila u romansu sa njegovim kolegom, Vladanom Savićem iz "Magla benda", dok je sada sa svima podelila da je u drugom stanju na simpatičan način.\nDarko Lazić, koji je 23. oktobra doživeo saobraćajnu nezgodu, nalazi se u banji u Mladenovcu na lečenju.\nSA ĆERKOM I SUPRUGOM NE ŽIVI U ISTOM STANU Đorđe David poslao emotivnu poruku uz fotografiju\nPevač i aktuelni član žirija u "Zvezdama Granda", Đorđe David već nekoliko meseci ne živi sa suprugom i njihovom trogodišnjom ćerkom, a danas je na društvenoj mreži instagram sa pratiocima podelio fotografiju na kojoj su upravo njih dve.\nBračni par Joksimović odlučio je na kratko da napusti Srbiju i otputuje u Grčku.\nAko neko treba da nastupa na Dan zaljubljenih, onda je to pop zvezda Saša Kovačević. Kako saznajemo, popularni pevač obradovaće beogradsku publiku 14. februara 2019. godine svojim solističkim koncertom u Štark Areni.


"Air bnb" otpušta četvrtinu zaposlenih | Kamatica\nPočetna > vest > "Air bnb" otpušta četvrtinu zaposlenih\n"Air bnb" otpušta četvrtinu zaposlenih\nTekst objavljen: 06.05.2020 15:25\nOnlajn platforma „Erbienbi“ (Airbnb) jedna od firmi simbola globalnog turizma koja je punom snagom pogođena pandemijom novog koronavirusa i merama izolacije otpušta i 25 odsto od svojih 7.500 zaposlenih u svetu\nŠef kompanije Brajan Česki objavio je juče svojim zaposlenim da će od njih 7.500 gotovo 1.900 morati da napuste firmu, u tekstu objavljenom na vebsajtu grupe.\n„Kolektivno prolazimo najbolniju krizu u našem životu” napisao je Česki, suosnivač platforme za onlajn rezervacije smeštaja.\nPre pandemije „Erbienbi” je predviđao da će izaći na berzu 2020. po procenjenoj vrednosti do 35 milijardi dolara.\nMeđutim, grupa je „teško pogođena” epidemijom koja je zaustavila putovanja u celom svetu, a prema prognozama prihodi za ovu godinu će joj biti manji od pola ostvarenih 2019. godine, rekao je Česki.\nDa bi se izborila sa krizom firma je već pozajmila dve milijarde dolara i smanjila troškove u svim sektorima, rekao je on.\nSuočeni su sa dve „teške realnosti”, ne znaju kada će se putovanja nastaviti, kao i kada budu nastavljena da li će biti drugačije, rekao je Česki.\nUprkos lošim vestima šef platforme za turizam je rekao da će poslovanje Airbnb potpuno da se oporavi, ali po cenu „fundamentalnih” strateških promena. U saopštenju početkom aprila ta platforma je podsetila da je nastala za vreme velike recesije 2008. i navela da se kladi u oporavak kada osobe koje su izolovane budu ponovo mogle da se kreću.\nSektor turizma od koga zavisi više od 300 miliona radnih mestsa i 10 odsto svetskog BDP-a bio je jedan od najteže pogođenih pandemijom novog korona virusa.\nSvetska organizacija turizma je krajem marta predvidela pad turističkih poseta između 20 i 30 odsto 2020. godine, što nikad do sad nije viđeno. Poslednja ekonomska kriza donela je pad turizma od četiri odsto 2009. godine, navela je ta organizacija.\nkorona virus turizam ekonomska kriza otkazi air bnb brajan česki


Značajan jubilej Beogradskog sajam turizma\nYou are at:Home»Vesti»Značajan jubilej Beogradskog sajam turizma\nBy Vesna Kovačević on\t 05/02/2018 Vesti, Vesti\nJubilarni 40. Međunarodni beogradski sajam turizma biće održan od 22. do 25. februara 2018. godine na Beogradskom sajmu.\nNajznačajnija turistička manifestacija u zemlji i jugoistočnoj Evropi već četiri decenije pomoviše najnovije trendove i zbivanja u međunarodnoj turističkoj industriji i otvoriti nove perspektive u razvoju turističkog biznisa.\nRegionalni i međunarodni karakter Sajma turizma potvrđuje činjenica da sve veći broj izlagača i posetilaca dolazi iz svih delova sveta, što ponudu destinacija ove godine čini većom nego ranijih godina.\nPrvi put ove godine turističke potencijale predstaviće Južnoafrička Republika i Maroko koji će se naći među više od 1.100 izlagača i oko 60 zemalja koje se tradicionalno predstavljaju na Sajmu turizma.\nDomaće destinacije i znamenitosti Srbije na sajmu će biti predstavljene kroz kapacitete hotela i odmarališta, a posetioci će dobiti najbolju preporuku za odmor na planinama, u banjama i jezerima, u prirodnom ambijentu sa raznovrsnim sadržajima za odmor, zabavu, zdravstveni oporavak, sport i rekreaciju.\nUz stalno nastojanje da unapredi komercijalni aspekt sajma – prodaju turističkih aranžmana i najefektniju prezentaciju ponude učesnika, organizacija beogradskog Sajma turizma kontinuirano je usmerena na jačanje poslovne posete, unapređenje poslovnih susreta i međusobnih kontakata izlagača i poslovnih posetilaca iz svih delova sveta. I ove godine u direktnom kontaktu i poslovnim razgovorima tokom sajma biće podstaknuti različiti oblici zajedničke saradnje među profesionalcima koji dugi niz godina uspešno posluju u turizmu.\nOrganizovanjem jedne od najuspešnijih manifestacija u zemlji i regionu, Beogradski sajam objedinjuje i promoviše sve grane turističke privrede, jer se uz Sajam turizma istovremeno odvijaju još tri manifestacije koje rastu svake godine po obimu i broju učesnika: 9. Međunarodni sajam vina, 14. Međunarodni sajam hotelsko ugostiteljske opreme, HORECA-OPREMA i 14. Sajam suvenira “Posetite Srbiju“.\nRadno vreme Sajma turizma: u četvrtak 22. februara 2018.god. od 10 do 18h, petak 23. i subotu 24. februara od 10 do 19h i nedelju 25. februara od 10 do 17h.\nBeogradski sajam Grčka Južnoafrička Republika letovanje Maroko odmor Sajam turizma sajam vina


kruzer shutterstock 682506367\nPlovilo je nakon 14 dana krstarenja po Karibima zaplovilo prema Biminiju na Bahamima, gde je pristalo u subotu uveče, piše "Dejli Mejl".\nBranka o životu na kruzeru: Počela je kao sobarica, a onda joj je jedan susret PROMENIO ŽIVOT\nMarko putuje sa MILIONERIMA i obišao je mesta odsečena od svega: Neki su hteli samo da me dodirnu, a jedan me odveo kući kao ATRAKCIJU\nKAO IZ FILMA O UKLETOM BRODU Kotoranin 5 meseci bio zarobljen na pustom kruzeru: "Mi pomorci smo navikli na izolaciju, ali ovog puta nije bilo lako"\nElio Pejs, britanski muzičar koji nastupa na kruzeru, rekao je da je na brodu oko 300 putnika i 400 članova posade, što je brojka koja odražava teško stanje u industriji kruzera koja je teško pogođena pandemijom.\nMatična firma "Genting Hong Kong" podnela je zahtev za likvidaciju firme uz upozorenje da neće uskoro moći da plati dugove. Putnici su isprva bili u panici i pokušavali da otkažu letove i naprave nove rezervacije za nastavak putovanja, a osoblje kruzera pokušava da se pomiri sa činjenicom da će verovatno ostati bez angažmana.\n- Svi do jednog vise na telefonu i pokušavaju da zakažu novi let. Nema panike, niko nije besan - rekao je Pejs dodajući da se osoblje izuzetno trudi kako bi pružili gostima informacije i udobnost u novonastaloj situaciji.\n"Kristal Simfoni" napustio je Majami 8. januara i sve je bilo u redu dok u sredu agencija nije objavila da odlaže sva putovanja do aprila.\n- Bila je to jako teška odluka, ali pametna s obzirom na poslovna zbivanja i razvoj događaja u matičnoj kompaniji - rekao je Džek Anderson, predsednik "Kristal Simfonija" u saopštenju.\nMuzičar Elio Pejs rekao je da je vest šokirala putnike i članove posade, ali istakao da se na kruzeru sve odvija normalno po ustaljenom rasporedu, a on je čak održao koncert.\n- Bilo je vrlo neobično nastupiti pred ljudima nakon što smo svi saznali da se pokreće likvidacija agencije. Svi smo bili u šoku kada smo čuli vesti u sredu - rekao je.\nGotovo istovremeno sa vestima o propasti firme, dobavljač goriva "Peninsula Petroleum Far Ist" uložio je žalbu na Floridi, tražeći nalog za zaplenu kruzera "Kristal Simfoni", po američkom zakonu o admiralitetu.\nDobavljač "Peninsula" tvrdi da dug iznosi ukupno četiri miliona evra, a milion se pripisuje kruzeru "Kristal Simfoni". Kruzer će biti zaplenjen čim se usidri u bilo kojoj američkoj luci. Putnici su morali da prenoće na Bahamima i čekaju da stigne trajekt koji će ih za dva sata prevesti na Floridu u luku Fort Loderdejl.\n- Mrak mi je pao na oči kada sam čuo šta se događa, ali još više saosećam sa neverovatnim osobljem ovog predivnog, luksuznog kruzera - rekao je britanski muzičar.\nKruzer Kapetan broda Putnici Dug Zaplena\nSUPERTATA Samohrani otac usvojio šestoro dece sa smetnjama u razvoju: "Nisam ja promenio njihov život, već oni moj"


Njujork tajms: Forsiranjem sporazuma Srbije i Kosova SAD kvare saveze - Politika - Dnevni list Danas\nPočetna » Politika » Njujork tajms: Forsiranjem sporazuma Srbije i Kosova SAD kvare saveze\nAmerički list Njujork tajms ocenio je danas u tekstu posvećenom pozivu koje su SAD uputile Srbiji i Kosovu za sastanak 27. juna u Beloj kući, da taj potez kvari odnose Amerike sa evropskim saveznicima, prenosi Koha.\n3Piše: Beta 20. juna 2020. 23.45\nPrestižni američki list piše da je sve počelo imenovanjem Ričarda Grenela za specijalnog izaslanika SAD za pitanje dijaloga Srbije i Kosova.\nGrenelov pristup prema evropskim saveznicima, prema tom listu, Evropljani nisu dobro prihvatili, optužujući ga da ignoriše i potcenjuje demokratiju na Kosovu i zatvara oči na autoritarizam u Srbiji, navodi Kosovo onlajn.\n„Sumnjam da na ovaj način možete rešiti situaciju poput Kosova, na način na koji Grenel pokušava“, rekao je bivši specijalni izaslanik EU za Kosovo Volfgang Petrič i dodao da je sa Grenelom sve „samo konfuzno“.\nNavodi se da se Grenel još uvek nada diplomatskoj pobedi na Balkanu, uoči američkih predsedničkih izbora u novembru, a poziv za Kosovo i Srbiju za 27. jun, taj medij ocenio je kao iznenadjujući.\nOni koji podržavaju Grenelove ideje govore da pre nego što je on ušao u dijalog, pregovora nije ni bilo, dok kritičari izražavaju zabrinutost da je poseta SAD nagrada za ljude koje u njihovim zemljama kritikuju zbog narušavanja demokratije.\nNjujork tajms dodaje da su do sada sve američke administracije, bilo demokrate ili republikanci, bile garant bezbednosti na Kosovu, u saradnji sa Evropljanima, „ali pod Trampovom administracijom, saradnja s evropskim partnerima je nestala, sastanak za sledeću nedelju zakazan je bez konsultacija sa EU“.\nGrenel je pokušao da reši to pitanje povećavanjem pritiska na Kosovo, dodaje se.\n„Zaboravili smo ko je naš klijent. To nije Srbija, već Kosovo, država čije smo formiranje pomogli, služili i štitili“, rekao je savetnik za Balkan i savetnik Stejt departmenta tokom rata na Kosovu Djevid L. Filips.\nTrampova administracija nada se da će predsednik Srbije Aleksandar Vučić pobediti na sutrašnjim izborima, što bi mu omogućilo prostor za rešavanje tenzija sa Kosovom.\n„Ovi izbori nisu takmičenje, znate. Nakon izbora, očekuje se da će doći do zamaha. Ali zamah za šta? To niko ne zna“, rekao je direktor programa Bezbednosnog foruma u Beogradu, godišnje političke konferencije u Srbiji Marko Savković.\nPrema Njujork tajmsu SAD su vršile pritisak na Kosovo, a ne na Srbiju, ističući zahtev za ukidanje takse i pretnju da će Kosovu biti uskraćena pomoć SAD.\nU martu, podseća se, SAD su zamrznule 50 miliona dolara pomoći Kosovu, iste nedelje predloženo je povlačenje američkih trupa sa Kosova, a te intervencije su podstakle tenzije između predsednika Hašima Tačija i bivšeg premijera Aljbina Kurtija.\n„Kosovo nikada nije videlo diplomatu poput Grenela. Grenelov stil više liči na maltretiranje, nego na pregovaranje“, rekla je direktorka Inicijative za stabilnost Kosova Brikena Hodža.\nS druge strane, u Srbiji se poziv Vučiću vidi „kao podrška njegovim autokratskim metodama“, kako kaže lider opozicije Dragan Đilas.\nPromena je zabrinula neke evropske vlade, ali je delom izvršena u koordinaciji sa zvaničnicima EU, koji su u to vreme vodili pregovore, navodi Njujork tajms, koji je takođe pisao o sporazumima o avioliniji i železnici, koji su potpisani uz posredovanje Grenela.\nPrimećeno je, dodaje se, da su strane potpisale odvojene dokumente sa različitim tekstovima.\nNeki od Grenelovih pristalica rekli su da Tači i Vučić tajno vode dijalog o mirovnom sporazumu, hvaleći napore SAD.\n„Iza kulisa postigli su sporazum o uslovima budućeg sporazuma, uključujući ideju o regulisanju granica Kosova, kako kažu četiri bivša američka zvaničnika, koji su citirali ljude koji su uključeni u pregovore“, piše Njujork tajms, a prenosi Koha.\nRazgovori su zastali kada je Aljbin Kurti došao na vlast, rekavši da pravo na dijalog pripada njemu, a ne Tačiju.\nJedan od četvorice bivših zvaničnika, Džejms R. Huper, rekao je da je Grenel istupio protiv Kurtija iz straha da bi mogao skrenuti sa puta zamah koji su napravili Tači i Vučić.\nStručnjak za Balkan rekao je da je Grenel shvatio da se „prozor zatvara, a on želi da sporazum bude postignut, ratifikovan i primenjen“.\nSada svi negiraju da se razgovara o razmeni teritorija, dok je Aleksandar Vučić rekao da neće priznati nezavisnost Kosova, prenosi Koha pisanje Njujork tajmsa.\nKosovo, Njujork tajms, Pregovori, Ričard Grenel, SrbijaBeograd\n21. juna 2020. u 12.22\nNikako svetske sile da nauče,na Srbiji i Kosmetu su svi slomili svoje velike i ostre zube,klali su nas,ubijali,mrcvarili,mucili,tetorisali,drzali pod okuoacijom ali uvek i sve je proslo!Srbija je večna i niko nikada to neće moći da spreči jer je Bog na našoj strani!\n21. juna 2020. u 13.46\nGrenel,kada je video da od medjusobnog priznaja nema nista,ponudio je Beogradu i Pristini,sargarepu u vidu „ekonomske saradnje“,verujuci da ce to dovesti do „normalizacije odnosa“. Bilo kakav sporazum koji Taci i Vucic budu potpisali(ako uopste nesto budu potpisali,) nece se primenjivati,sve dok je na vlasti u Srbiji „ratna elita“ iz devedesetih i sve dok mi tvrdimo da imamo ono sto nemamo.\nPateticni izigravaci vecih Albanaca od Albanaca, bitno da Albanci sve ispunjuju i da na vlasti imaju vrhunske demokrate i bitno da je ono sto tvrde Albanci jedino istinito.


e-novine.com - Vračarski hektari opranog novca\n23.03.2012 - 17:02\nSaznajemo i da je Računovođa, zajedno sa vladikom Amfilohijem, a uz blagoslov počasnog komandanta Srpske garde Pavla, biznis ugovarao sa ruskim mitropolitom nečega Kirilom koji je docnije postao i patrijarh (ruski). Kaže Milovanović da su se o umetničkim radovima u vračarskoj nakazi sve vreme dogovarali ljudi iz državnih vrhova, te da je Vladimir Putin „potvrdio patrijarhu Irineju“ nameru da ruski majstori rade na živopisu. Još jedna komisija, sinodska, sastavila je spisak od 1500 svetitelja, šta god to kome značilo, koji će se širiti na zidovima bogomolje. Tu dolazimo i do misli Računovođe vredne za objaviti u NSFM: „Likovi će biti predstavljeni sinhrono istorijskom vremenu, a teološke likove je moguće predstavljati vanvremenski sa naglaskom na njihovu svevremenost (ti likovi, izgleda, svevremni k'o pare, op. aut.). Svi napisi će biti ispisani originalnim pismom ili savremenom srpskom ćirilicom...“. Ovo nije Antonić, uprkos savremenosti prvog pisma.\ncrkva (1) korupcija (1) tončić (1) religija (1) spc (1) pravoslavlje (1) izgradnja (1) opijum (1) hram (1) freska (1)


Održana sednica opštinskog veća opštine S. Palanka: Ceo tok zasedanja otvoren za javnost!\nObiman dnevni red, dominatne teme oko usaglašavanja sa republičkim aktima i zahtevi za novčanu pomoć. Još jedna sednica, pre skupštinskog zasedanja\nOdržana je 19. sednica Opštinskog veća opštine S. Palanka. Sednica je bila otvorena za javnost, bilo 27 tačaka na dnevnom redu, koje su uglavnom usvojene, za nešto više od 2 sata rada.\nČlanovi Opštinskog veća su, izmedju ostalog usvojili izmene i dopune odluke o lokalnim komunalnim taksama, izmene odluke o drumskom saobraćaju, a izmenjeni su i Statuti JKP Vodovod, JKP Pijace, zelenilo i čistoća, JKP Opštinska groblja, Centra za socijalni rad.\nRazmotreni su programi rada za tekuću godini Kulturnog centra, Biblioteke Milutin Srećković, Opštinske turističke organizacije, Doma zdravlja, kao i finansijski plan PU Čika Jova Zmaj.\nNa sednici Opštinsklog veća bilo je i zahteva za novčanu pomoć pravnim i fizičkim licima. U tom delu, usvojena je odluka da se porodici Popović iz Azanje, čije je domaćinstvo izgorelo u požaru, uputi hitna, jednokretna, pomoć.\nOčekuje se još jedna sednica Opštinskog veća narednih dana, a potom i zasedanje lokalnog parlamenta.


Za tužilaštvo nisu relevantna dokumenta koja dokazuju da je Mali bio vlasnik stanova u Bugarskoj - KRIK\nViše javno tužilaštvo u Beogradu saopštilo je danas da je pre četiri godine proveravalo izveštaj Agencije za borbu protiv korupcije o Siniši Malom, te da je utvrdilo da nema dokaza da je on izvršio krivično delo iz njihove nadležnosti. Nova dokumenta koja su procurila u okviru „Pandorinih papira“, a koja otkrivaju da je Mali bio vlasnik dve ofšor firme preko kojih je kupio stanove – za tužilaštvo nisu novi dokazi.\nIako su novinari KRIK-a došli do novih dokumenata u globalnom istraživanju „Pandorini papiri“ koja otkrivaju i dokazuju da je Siniša Mali nesumnjivo bio vlasnik svih stanova u Bugarskoj – to za tužilaštvo nije dovoljno da reaguje jer za njih ovi papiri nisu „relevantni dokazi“.\n„Ukoliko tužilaštvo bude raspolagalo novim relevantnim dokazima, isti će biti uzeti u razmatranje“, piše u saopštenju.\nTužilaštvo u saopštenju navodi da je 2017. godine razmatralo slučaj Malog i između ostalog kupovinu stanova u Bugarskoj i da nije našlo nijedno krivično delo.\n„Iz svih podataka kojima je tužilaštvo raspolagalo u trenutku donošenja odluke, kao i analizom istih, utvrđeno je da ne postoje dokazi koji bi ukazali da su se u radnjama Siniše Malog stekli elementi bilo kog krivičnog dela iz nadležnosti Višeg javnog tužilaštva u Beogradu“, piše u saopštenju.\nOvaj postupak tužilaštvo je pokrenulo nakon što im je Agencija za sprečavanje korupcije dostavila izveštaj o rezultatima provere imovina i prihoda Siniše Malog, a u kome je izrazila i sumnju da je Mali učestvovao u pranju novca. Agencija je Malog proveravala nakon serijala istraživačkih priča KRIK-a u kojima smo otkrili da je Mali kao direktor dve ofšor firme sa Britanskih Devičanskih Ostrva kupio stanove u Bugarskoj, ali i druge sumnjive poslove – da je pomogao ocu u privatizaciji „Bratstva“, kao i da je njegova porodica nezakonito prisvojila državnu zemlju kod Vršca.\nDo tužilaštva je tada stigao još jedan važan dokument – izveštaj Uprave za sprečavanje pranja novca koja je otkrila da je Mali bio umešan u sumnjive novčane transakcije, kao i da je kontrolisao najmanje 45 bankovnih računa. Uprava je utvrdila i da je Mali uplaćivao desetine hiljada evra nepoznatog porekla na svoj i račune članova svoje porodice, kao i da je novac stizao i iz ofšora – Britanskih Devičanskih Ostrva, Lihtenštajna, Švajcarske i Hong Konga.\nIzveštaji su pokazali da Mali raspolaže novcem koji prevazilazi njegovu zvaničnu platu – koja je u to vreme iznosila oko hiljadu evra mesečno.\nUprkos svemu tome, Više tužilaštvo nije pokrenulo istragu tvrdeći da nema dokaza.\nPošto je zatvorilo slučaj, deo dokumenata poslalo je nižem, Prvom osnovnom tužilaštvu, koje je proveravalo samo to da li je Mali prijavio svu imovinu. Ovaj postupak okončan je oportunitetom, odnosno Mali je uplatio 200.000 dinara u humanitarne svrhe da izbegne krivično gonjenje.\nDetaljnije pročitajte u tekstovima:


Nagrade Viktimološkog društva Srbije za 2020. godinu\n• Nagradu za doprinos razvoju nekonfliktnog i sveobuhvatnog pristupa bavljenju ratom i ratnim zločinima „Treći put“\nNagrada za doprinos unapređenju prava žrtava dodeljuje se pojedincima/pojedinkama ili organizacijama koji su svojim aktivnostima ili zalaganjima dali veliki i trajan doprinos unapređenju prava žrtava i ostvarivanju ciljeva zbog kojih je Društvo osnovano. Ove godine nagrada za doprinos unapređenju prava žrtava dodeljuje se dr Zorici Mršević.\nDr Zorica Mršević je naučna savetnica Instituta društvenih nauka u Beogradu i članica Viktimološkog društva Srbije. Od 1992. do danas, dr Mršević je bila aktivna na feminističkoj, naučnoj, aktivističkoj i međunarodnoj sceni, posebno se zalažući za zaštitu prava žrtava iz marginalizovanih kategorija stanovništva. Bila je jedna od osnivačica i prvih predavačica Ženskih studija u Beogradu, SOS telefona za žene i decu žrtve nasilja, Autonomnog ženskog centra, Jukoma, Labrisa i dr. Svojim pregalačkim, tri decenije dugim radom spojila je i spaja feminističku teoriju i istraživačke aktivnosti sa LGBT aktivizmom, sve to zajedno sa predavačkim aktivnostima, kao i praksom međunarodnih organizacija i domaćih državnih i vladinih tela, nezavisnih institucija, angažovanjem u oblasti javnih politika i kreiranja nacrta zakona, državnih strategija i akcionih planova u oblasti rodne ravnopravnosti, antidiskriminacije, ljudskih prava i fenomenologije nasilja, sa nesumnjivim uticajem na unapređivanje prava žrtava nasilja i diskriminacije iz najmarginalizovanijih kategorija stanovništva. Autorka je više od dvadeset knjiga i preko 400 naučnih radova objavljivanih u domaćoj i inostranoj naučnoj periodici, rukovodila i/ili učestvovala u više desetina istraživačkih projekata sagledavajući prava žrtava uvek kroz prizmu svog doslednog feminističkog opredeljenja. Originalan doprinos društvenim promenama u Srbiji daje kroz svoj istraživački, predavački i aktivistički rad na zaštiti i unapređenju prava LGBTI osoba. Autorka je prvih u Srbiji objavljenih istraživačkih, naučnih radovi o: slobodi javnog okupljanja LGBT osoba (paradama ponosa), opravdanosti i nužnosti pravne regulative istopolnih zajednica u Srbiji, lezbejskom identitetu i pravima. Dr Mršević je posebno fokusirana na prava, status i depatologizaciju trans osoba. Učestvovala je u koncipiranju Modela zakona o rodnom identitetu i pravima interseks osoba, koji je baziran na principima depatologizacije i samoodređenja.\nImajući sve navedeno u vidu, UO VDS je doneo odluku da dr Zorici Mršević dodeli nagradu za doprinos unapređenju prava žrtava. To je svakako priznanje za njen celokupni istraživački, naučni i aktivistički rad, zahvalnost za veliki doprinos ostvarivanju ciljeva VDS, ali i impuls da ne posustane, već i dalje bude aktivna kao i do sada i nastavi da doprinosi unapređenju položaja i prava posebno marginalizovanih grupa građana i građanki.\nNagrada „Treći put“ se dodeljuje pojedincima/pojedinkama ili organizacijama koji su svojim aktivnostima ili zalaganjima dali poseban doprinos razvoju nekonfliknog i sveobuhvatnog pristupa bavljenju posledicama rata i izgradnji mira u Srbiji. Ove godine nagrada „Treći put“ dodeljuje se dr Milovanu Pisarri.\nDr Milovan Pisarri je istoričar i direktor Centra za primenjenu istoriju iz Beograda. Kroz svoj dosadašnji naučno-istraživački i aktivistički rad vidljiv je njegov doprinos razvoju nekonfliktnog i sveobuhvatnog pristupa bavljenju posledicama Drugog svetskog rata, ratovima tokom devedesetih godina na prostoru bivše Jugoslavije, kao i izgradnji beskonfliktnog društva u Srbiji i regionu. U središtu njegovog interesovanja je stradanje manjinskih grupa, a u fokusu njegovih istraživanja su položaj civila pod okupacijom i zločini izvršeni nad njima. Doktorsku disertaciju je odbranio na fakultetu u Veneciji 2011. u kojoj se bavio zločinima nad civilima u Srbiji za vreme Prvog svetskog rata. Dr Pisarri je, zajedno sa još osam eksperata i aktivista, osnovao Centar za primenjenu istoriju sa ciljem da se građanima približi istorija marginalizovanih grupa, mesta stradanja, antiratni otpor i pacifizam. Aktivnosti Centra, pored istraživanja, obuhvataju izložbe, seminari za nastavnike i učenike, javna vođenja, konferencije. Cilj ovih aktivnosti je da se govori o zaboravljenim žrtvama, ali i da se izgradi drugačiji narativ od dominantnog, koji se još uvek temelji na veličanju nacionalizma i militarizma, na stvaranju mitova o ratnim poduhvatima i na netoleranciji prema drugim narodima.\nZbog svega navedenog Upravni odbor Viktimološkog društva Srbije je doneo odluku da dr Milovanu Pisarriju dodeli nagradu „Treći put“. Verujemo da je ova nagrada priznanje za njegov rad, za rad Centra čiji je osnivač, ali i podsticaj za dalja istraživanja i rad na otvaranju priče i približavanju istorije i stradanja marginalizovanih grupa.


Biševac: Saida je sportistkinja svetske klase (FOTO) - SPORTSKI ŽURNAL\nOna je kao seniorka trijumfovala na šampionatima sveta u Beogradu 2015, Budimpešti 2017, Sarajevu 2019. godine i krajem prošle sedmice u Lidu di Jezolu\nGradonačelnik Novog Pazara Nihat Biševac rekao je danas da je kik-bokserka Saida Bukvić osvajanjem šeste zlatne medalje na šampionatima sveta, a četvrte u seniorskoj konkurenciji, potvrdila da je sportistkinja svetske klase.\n"Čestitam Saidi, koja je navikla ljubitelje borilačkih sportova na zlatne svetske medalje. Poznato je da je uvek teže odbraniti nego prvi put osvojiti trofej i to može samo mali broj vrhunskih sportista. Ona je ta klasa", rekao je Biševac na prijemu u čast Saide Bukvić u gradskoj upravi.\n"To se posebno odnosi na one vrhunske, poput Saide. Uz nju je i brat Sedad, koji je bio odličan kik-bokser, a sada je trener. Ponosmo smo na rezultate Saide Bukvić. Sportisti su još jednom potvrdili da su najbolji ambasadori grada i države", dodao je Biševac.\nBukvić je prvu svetsku titulu u lou-kiku do 52 kilograma osvojila u konkurenciji mlađih juniorki 2012. u Bratislavi, a potom je 2014. godine u Riminiju bila najbolja juniorka planeta.\nOna je kao seniorka trijumfovala na šampionatima sveta u Beogradu 2015, Budimpešti 2017, Sarajevu 2019. godine i krajem prošle sedmice u Lidu di Jezolu.\n"Imala sam tri teška meča u Italiji i tri pobede. Ovo mi je najdraže zlato jer sada se radi o olimpijskom sportu. Zahvalna sam gradu i gradskim institucijama zaduženim za sport, koji su uvek uz mene", rekla je Bukvić.


Vesti iz BCBP, Izmene zakona i edukacija ključni za poboljšanje pristupa informacijama od javnog značaja\nVaša lokacija / Beogradski centar za bezbednosnu politiku / Aktivnosti / Vesti iz BCBP / Izmene zakona i edukacija ključni za ... /\nNeophodno je izmeniti Zakon o slobodnom pristupu informacijama od javnog značaja pooštravanjem kazni i povećanjem ovlašćenja Poverenika, a da bi se zakon efikasnije primenjivao moraju se sprovoditi obuke zaposlenih zaduženih za slobodan pristup informacijama, zaključak je skupa na kome je predstavljena publikacija „Slobodan pristup informacijama od javnog značaja – teorija i praksa".\nOko 50 predstavnika državnih institucija, civilnog društva, medija i diplomata prisustvovalo je skupu\n„Pravo na pristup informacijama od javnog značaja u Srbiji je garantovano Ustavom i dodatno regulisano zakonom koji je na snazi od 2004. godine. Uz sve intervencije i poboljšanja, ovaj zakon je proglašen najboljim na globalnom nivou, ali problem predstavlja njegovo sprovođenje i primena“, istakao je izvršni direktor Beogradskog centra za bezbednosnu politiku (BCBP) Predrag Petrović na konferenciji održanoj 6. februara 2014. godine u Medija centru.\nIstraživač BCBP Marko Milošević predstavio je kako državni organi primenjuju Zakon o slobodnom pristupu informacijama od javnog značaja. On je istakao da javna preduzeća češće ne odgovaraju na zahteve za dostavljanje informacija u odnosu na lokalne samoupravame i državne organe. Milošević je ukazao i na postojanje „šume pravila“ koja regulišu oblast slobodnog pristupa informacijama od javnog značaja.\n„Postoji 29 zakona i podzakonskih akata koja uređuju ovu oblast i onemogućavaju kvalitetan i efikasan rad državnih institucija u davanju informacija od javnog značaja. Sve to treba uzeti u obzir prilikom izrade novog zakona, ali to je samo prvi korak u njegovoj efikasnijoj primeni. Da bi se Zakon o slobodnom pristupu informacijama efikasno primenjivao neophodno je sprovoditi obuke zaposlenih. Istraživanje je pokazalo da organi lokalne samouprave smatraju da nemaju dovoljno adekvatno obučenog kadra da postignu kvalitetnu primenu zakona“, istakao je Milošević.\nZamenica Poverenika za informacije od javnog značaja i zaštitu podataka o ličnosti Stanojla Mandić ističe da je služba Poverenika, od kada je počela sa radom 2005. godine, rešila više od 20.000 slučajeva po žalbama za dostupnost informacija od javnog značaja, ali i da je broj žalbi u stalnom porastu.\n„Prošle godine je podneto 3.300 žalbi za pristup informacijama, što je 40% više nego li pre dve godine. Uzrok tog povećanja nije poznat - da li državni organi manje odgovaraju ili im se građani više obraćaju. Uspešnost rada Poverenika je oko 90%, ali je zabrinjavajuće da je procenat neizvršenih rešenja u odnosu na državna i javna preduzeća veoma visok i iznosi oko 77%“, istakla je Stanojla Mandić.\nIvana Jeremić iz Centra za istraživačko novinarstvo Srbije (CINS) ističe da se revnosnije odgovara na zahteve za informacijama od javnog značaja koje upućuju nevladine organizacije nego li one koji dolaze od građana.\n„Procenat odgovora od strane državnih organa, lokalnih samouprava i javnih preduzeća uvek je bio veći ukoliko su upite slale nevladine organizacije. Razlog tome treba potražiti u većem uticaju nevladinih i drugih organizacija i njihovoj mogućnosti da izvrše dodatan pritisak. Odgovori na zahteve stižu najčešće u roku od 15 dana, ali često ne stignu odgovori na sva postavljena pitanja zbog nedovoljno preciznih zahteva građana, preobimnosti dokumenata, kao i nestručnosti osoba koje postupaju po zahtevima“, istakla je Jeremić.\nSkupu u Medija centru je prisustvovalo oko 50 učesnika i nakon uvodnih izlaganja publika je postavila niz pitanja o tome šta sve predstavlja kršenje prava na pristup informacijama od javnog značaja, zatim koje sve informacije ulaze u tu kategoriju, kao i šta onemogućava efikasniji rad službe Poverenika. Među učesnicima je bilo predstavnika Ministarstva unutrašnjih poslova, Ministarstva kulture i informisanja, Nacionalne službe za zapošljavanje, brojnih organizacija civilnog društva, ambasade Francuske i Slovačke, međunarodnih organizacija i domaćih medija.\nNalazi istraživanja koje su sproveli BCBP i CINS, kao i preporuke za unapređenje pristupa informacijama od značaja, predstavljeni su u publikaciji „Slobodan pristup informacijama od javnog značaja: teorija i praksa“. Istraživanje i publikacija su proizvodi projekta koji je finansijski podržao Fond za otvoreno društvo Srbije u okviru programa „Transparentnost, odgovornost i javni integritet“.


„Željeznice RS“ u gubitku od 6,3 miliona KM\n05.11.2021. / 13:29\nBANJALUKA – „Željeznice Republike Srpske“ (ŽRS) završile su treći ovogodišnji kvartal u gubitku od 6,3 miliona KM. Iako je taj minus duplo manji nego prošle godine, ovo javno preduzeće i dalje je daleko od pozitivnog rezultata koji je uprava planirala.\nRashodi ŽRS značajno smanjeni u odnosu na prošlu godinu, ali su smanjeni i prihodi.\nUkupni prihodi ŽRS na kraju septembra ove godine iznosili su 45,8 miliona KM i manji su za 1,7 miliona KM u odnosu na isti period lani.\nRashodi su, s druge strane, smanjeni za skoro devet miliona i iznose 52,1 milion maraka.\nMeđutim, finansijski izvještaj ovog preduzeća pokazuje da su na to u najvećoj mjeri uticali rashodi kamata koji su u odnosu na prošlogodišnjih 7,3 miliona KM u ovoj godini iznosili zanemarivih 85.217 KM.\nUpravo to je i imalo najveći uticaj na smanjenje ukupnog gubitka, dok je poslovni gubitak ŽRS u prvih devet mjeseci ove godine čak i veći nego lani i to za milion KM.\nInače, planom restrukturiranja ŽRS predviđeno je da sve obaveze po osnovu inostranih kredita, osim kredita Svjetske banke, kojim se finansira restrukturiranje, budu konvertovane u kapital te da Vlada RS nastavi da otplaćuje sve nedospjele obaveze.\n„Željeznice RS“ su nastavile da smanjuju broj radnika, tako da su na kraju septembra imale 2060, odnosno 164 radnika manje nego prošle godine.\nTo je uticalo i na smanjenje troškova bruto zarada i naknada su smanjeni za 1,3 miliona maraka.\nOvo preduzeće se od 2017. godine nalazi u procesu restrukturiranja koje se finansira kreditom Svjetske banke od 100 miliona KM i od ove godine bi trebale da posluju po novom sistemu. Jedna od obaveza koju imaju u tom procesu je da smanje broj radnika za 1.000, što su već uspjeli.\nPlanom restrukturiranja predviđena je i konverzija 334 miliona KM duga ŽRS prema Vladi RS u kapital, a predviđeno je da ŽRS budu formirane kao holding od tri zavisna preduzeća.\nIako je taj proces trebalo da bude završen do kraja ove godine, uprava je tražila produženje tog roka za 12 mjeseci, a Svjetska banka prihvatila.\nInače, uprava ovog javnog preduzeća je u ovoj godini planirala dobit od 413.059 KM.\nBudžetom RS za 2021. godinu smanjene su subvencije za “Željeznice RS” sa 25 miliona na 20 miliona KM, što su u ovom preduzeću navodili kao jedan od razloga gubitka ostvarenog na polugodištu.\nKomentari na članak: „Željeznice RS“ u gubitku od 6,3 miliona KM\n08.11.2021 u 12:16\nViše od 2000 radnika za željezničku kompaniju koja uslužuje jedva 250km jednokolosječne pruge od Dobrljina do Šamca?